
AHATA y gobierno riba mesun liña pa maneho di 


ORANJESTAD - Reci- 
entemente minister Ot- 
mar Oduber (POR) ta- 
bata tin un encuentro cu 
CEO nobo di AHATA, 
Tisa LaSorte. Durante di 
e encuentro aki nan a de- 
libera riba diferente infor- 
macion eroneo cu tabata 
existi tocante e tarifa di 
recoge sushi comercial. 

E mandatario a ricibi un carta 


siman pasa for di AHATA 
expresando preocupacion pa 
locual ta trata e cobransa di 
un tercer partido cu ta duna 
servicio na diferente hotel na 
Aruba. E preocupacion taba- 
ta relaciona cu informacion 
unda cu dicho triplificacion 
di tarifa tabata a base di deci- 
sion di gobierno. 

Den e reunion a aclaria cu es- 
aki no ta corecto y a splica sra. 


LaSorte locual cu Serlimar ta 
haciendo. 

Pa hopi aña tabata cobra un 
c tipping fee’ di 60 florin na 
Parkietenbos. Awe no ta uza 
Parkietenbos mas como un 
sitio cu ta deposita sushi. 
Esaki ta wordo procesa na 
un tercer partido a base di un 
contract cu tin cu gobierno y 
cu unda e compania ta paga 
na su turno e ‘tipping fee’ ora 
cu deposita e ‘bales’ na Sero 


Thijshi. E compania particu- 
lar aki, durante e ultimo dos 
añanan no tabata contribui 
cu e 'tipping’ di 60 florin cu 
mester a wordo paga na Ser- 
limar y por lo tanto mirando 
e acuerdo cu tin si mester 
cuminsa paga e 60 florin aki 
na Serlimar pa deposito di e 
‘bales’ na Sero Thijshi. 

Segun e comunicado, gobi- 
erno no a impone of causa e 
cobransa di 120 florin pa ton 
adicional pa recogemento 
di sushi. Den e structura di 
prijs cu e compania ta cobra 
na su clientenan, gobierno y/ 
of Serlimar no tin influencia 
riba esaki. Importante ta pa 
menciona den esaki cu e tip- 
ping fee di 60 florin ta existi 
hopi aña caba pa compani- 
anan cu ta deposita nan sushi 
na e unico luga legalmente 
pa por haci esaki, esta Parki- 
etenbos y awo SeroThijshi 
despues di a cera Parkieten- 
bos pa locual ta 'tipping’ di 
sushi comercial y di cas. 

AHATA ta sostene 100% e 
pensamento cu no por con- 
tinua mas cu e forma cu ta 



sushi 


deposita sushi na Parkieten- 
bos y ta di acuerdo cu mester 
remedia Parkietenbos .AHA- 
TA y gobierno ta riba mesun 
liña pa locual ta e necesidad 
di maneho di desperdicio den 
forma responsabel na unda 
cu cada persona y cada or- 
ganisacion ta carga su respon- 
sabilidad y ta contribui na e 
bienestar di nos pais. Esaki a 
base cu e maneho stipula pa 
gobierno ta den forma trans- 
parente y manteniendo un 
comunicacion habri entre ac- 
tornan. 

A bay di acuerdo pa mantene 
lasonan di comunicacion en- 
tre ministerio y AHATA. 

Den e periodo pa yega e fecha 
di 1 maart 2019 cu ta stipula 
como e fecha pa introduccion 
di cobransa di Serlimar, lo tin 
dialogonan pa yega na e miho 
structura posibel pa sigui y 
mantene Parkietenbos cera, 
pero tambe remedia e situa- 
cion por medio di un mane- 
ho mas duradero y eficiente 
di nos desperdicio conforme 
normanan internacional. 


Reconocemento na ex-gobernador Fredis Refunjol 

pa su aporte na Aruba 


ORANJESTAD - Diasabra 
anochi na e asina yama 
plenchi Meta Rialto, Prins 
Bernard Cultuurfonds a 
organisa un evento spe- 
cial caminda a desvela dos 
bunita proyecto. Uno di es- 
aki tabata e inauguracion 
di e prestigioso ’Realto Pi- 
anolab - Fondo Particular 
Eduardo de Veer' cual ta e 
prome fondo particular di 
Aruba cu e meta pa yuda 
muchanan den necesidad 
pa resalta den nan talento 
musical. E otro proyec- 
to tabata e desvela di un 
Liber Amicorum dedica 
na ex- gobernador Fredis 
Refunjol, cu presencia di 
dos otro ex- gobernador 
hunto cu su excelencia 
gobernador actual Alfon- 
so Boekhoudt. 

Pa Aruba e ta un gran honor 
pa por publica e Liber Ami- 
corum cu un balor historico, 
pa gradici sr. Refunjol pa 
su aporte di semper como 
gobernador, pero tambe 
prome cu esey como minis- 
ter di Enseñansa. Ta trata aki 
di un buki cu contenido hopi 
valioso pa Aruba y su heren- 
cia cultural. E buki aki ta un 
piesa hopi valioso pa esun- 
nan cu lo mester haci inves- 


tigacion, door cu e ta duna 
un bista di Aruba durante 
periodo cu sr. Refunjol tabata 
gobernador. “Mester remarca 
cu e Liber Amicorum ta di 
dos cu Charuba ta presenta. 
E prome tabata na honor di 
nos ex- gobernador sr. Olin- 
do Koolman”, segun sra. Ro- 
mondt. Di e forma aki, Cha- 
ruba ta aporta na documenta 
echonan historico di nos pais 
y crea documentacion pa in- 
vestigadonan y esunnan in- 
teresa pa sa mas. Diferente 
amigo y profesionalnan den 
Reino a contribui na e buki 
aki dunando un bista riba e 
mas cu 12 aña cu sr. Refunjol 
tabata gobernador. 


Sr. Refunjol: ‘Mi semper 
tabatin bon consehero- 
nan’ 

Esaki tabata planea pa ta un 
sorpresa pa sr. Refunjol kende 
toch ta bisa cu e tabata tin un 
sentimento cu lo tin algo na 
caminda, expresando cu un 
sonrisa riba su cara cu 'tin un 
ex politico a yega di bisa cu pa 
bo duna mi un sorpresa bo 
mester lanta prome cu mi y 
drumi despues di mi’. Sr. Re- 
funjol a bisa cu el a haya yen 
di señal cu lo tin algun tipo 
di homenahe na caminda, 


sinembargo e ta expresa cu c e 
ta di hopi balor pa mi cu bo 
ta haya un reconocemento y 
eigenlijk un resumen di hopi 
cos cu mi tabata tin e honor 
di haci pa Aruba den e tem- 
porada cu mi tabata goberna- 
dor. Mi ta gradici tur esunnan 
cu a coopera cu esey’.Tabatin 
hopi hende presente diasabra 
anochi cu a yega di duna sr. 
Refunjol conseho durante su 
periodo manera gobernador. 
Y esey ta hopi importante 
pasobra ningun hende tin e 
conocemento den dje y pues 
bo ta depende di hendenan 
cu ta conseha bo. “Mi tabata 
tin hopi bon conseheronan y 
hopi bon amigonan cu sem- 
per a duna mi conseho, y a 
aporta pa soluciona problem- 
anan cu nos a topa cu nan”, 
sr. Refunjol ta comenta. 


Momento historico 

Presente e anochi aki tabata 
su excelencia gobernador 
Alfonso Boekhoudt, y ex- 
gobernadornan Fredis Re- 
funjol, Olindo Koolman y 
tambe Frits Goedgedrag. E 
echo aki di por a tin diferente 
gobernador presente tambe 
ta refleha cu ta aprecia sigur 
e inauguracion di e Rialto Pi- 
anolab, cu ta algo hopi posi- 


tivo. Sr. Refunjol a bisa 4 e ta 
algo hopi bunita ora cu delib- 
eradamente bo ta haci un in- 
version asina pa nos huben- 
tud na Aruba pa tene nan bon 
bezig cu actividadnan sano. 
Mi ta kere sigur nos mester 
gradici y aplaudi sr. Eduardo 
de Veer pa e iniciativa akinan. 
Y spera cu tin mas hendenan 
cu lo por bin cu cierto ini- 
ciativanan asina’. Sr. Refun- 
jol ta bisa cu hopi biaha nos 
ta pasa den temponan dificil 
den sentido cu bo tin hopi 
retonan. E ta spera cu tur 
Arubiano, tambe esunnan cu 
ta retira manera su persona, 
keda duna nan aporte pa con- 
tribui na sigui hiba Aruba pa 
dilanti. “Hopi biaha person- 
anan cu ta bay cu pensioen, 
nan por aporta cu nan experi- 
encia y conocemento. Y hopi 


biaha nan ta haci esaki sin tin 
ningun interes personal. Den 
e sentido cu bo conocemen- 
to, loke bo a pasa aden, bo ta 
pas'e pa nos hobennan y pa 
sigui hiba nos pais pa dilanti.” 

‘Aceptacion ta e yabi’ 



ORANJESTAD - Funda- 
cion sea bunita sea bo mes 
a comparti cu Bon Dia 
Aruba con e fundacion a 
lanta y e necesidad di in- 
formacion tocante down 
syndroom. 

Marianela Geerman, kende 
ta encarga cu e fundacion, 
ta splica cu e idea pa lanta 
un fundacion a bin na 2013, 
hunto cu su casa cu tabata 
tin un programa di ‘ban pa- 
pia’ pero e programa tabata 
pa salud y pa duna testimo- 
nio. Nan a busca un nomber 
y na Merca tin organisacion 
cu e mesun nomber y asina 
na 2015 a cuminsa cu e fun- 
dacion oficial. 

E ta continua splica pa moti- 
bo cu nan mes tin un yiu anto 
a realisa cu ‘falta hopi pa nos 
muchanan special eigenlijk 
en general’. Pero e rason cu 
nan yiu tin down syndroom 
a bay specificamente, paso a 
realisa cu no tin nada pa nan. 

Shawndre Geerman, cu tin 
awo 15 aña ta, segun sra. 
Geerman ta bisa, un bendi- 
cion di Dios. “Nos mes no tin 
famia special di cerca cu nos 
a maak e mee con pa handle. 
Nos mester a siña nos mes”, 
sra. Geerman ta bisa. 

Sinembargo sra. Geerman ta 
splica cu ora e tabata na esta- 
do, no tabatin niun hende cu 
por a vang e op pa asina por a 
bis’e pa e prepara pa e parto, 
pa e prepara mentalmente. 
E ta agrega cu e hunto cu su 
casa a cuminsa haci investiga- 
cion, paso e informacion ‘fal- 
ta masha hopi mes na Aruba’. 

Den e periodo di embaraso 
sra. Geerman ta bisa cu a haya 
falta di ayudo. “Ora dokter a 
bisa mi cu mi yiu lo bin spe- 
cial, e prome conseho cu e 
dokter a bisa mi ta pa aborta; 
anto mi a bisa cu absoluta- 
mente no. Si e t’ey ta paso 
Dios tin proposito y nos ta 
bay p’e.” 

Sra. Geerman ta remarca cu 
nan no a spera niun mucha 
special, nunca nan por a pen- 
sa pa busca informacion ‘nada 
den bida ta pasa pa malo’. E 
ta agrega cu semper tin algo 
bon tras di un situacion anto 
ta pensa cu e tabata Dios su 
proposito. “Nos ta hende cu 
tin hopi curashi y no persona 
cu ta sinta man crusa anto 
laga cos pasa.” 

E ta splica cu no lanta e fun- 
dacion di biaha pa motibo 
cu kier ‘handle’ e situacion 


prome cual ta tuma hopi 
tempo. E ta remarca cu nan ta 
apart di mucha tipico. “Nos 
mester a prepara nos mes 
prome pa por yuda otro.” 

Un oficina tabata of ta nec- 
esario pa hendenan por bin 
dilanti pa prepara. E ta agre- 
ga cu nan mester a siña c the 
hard way’. Di nacemento te 
cu awo, e ta bisa cu tur dia 
ta algo nobo. “Tur dia nan ta 
laga bo sa kico por y kico no. 
Unda pa mehora, asina e ta.” 

Actualmente sra. Geerman 
ta bisa cu tin mas ayudo. E ta 
remarca cu mayornan ta sali 
mas afo, nan tin mas durf c ai- 
nda tin hopi scondi pero mas 
ta saliendo’. “Cada un ta haci 
nan mesun investigacion, nan 
mesun forma y un ta yuda 
otro. Pero antes e mucha ta 
full scondi. Aunke ainda falta 
un oficina pa vang op.” 

Sra. Geerman a splica di un 
caso di un muhe di 21 aña 
cu a haya un mucha special 
manera e mes ta bisa cu c ai- 
nda e muhe aki tin pa crece 
anto tin cu bay lanta un mu- 
cha special’. Pues e ta haya 
necesidad pa un oficina pa 
lanta pa dedica specialmente 
pa fundacion, pa yuda esun- 
nan cu ta nobo den esaki, 
pa hoben adulto y tur cu tin 
mester conseho of un guia. 

A puntra sra. Geerman si tin 
un numero pa cuanto mucha 
special tin na Aruba. E la con- 
testa cu a purba haya esaki, 
pero no a logra na e suma, 
pero a logra haya fe dokter 
cu tin mas cu ta nace actual- 
mente. “E no ta den sistema, 
e ta algo cu por pasa cualkier 
ser humano. Un pareha por 
ta 100% saludabel, pero e por 
bati na bo porta.” Awo tin 
balor di saca e muchanan aki 
mas afo cu antes cu tabata tin 
e berguensa. 

Tin hende cu e mentalidad di 
pensa pa aborta en general, pa 
motibo cu ta sufrimento pa 
mucha, pero e ta agrega cu un 
bida tambe c nan ta sinti con 
abo sa con nan no kier biba’. 
Sra Geerman ta bisa cu su 
pensamento ta cu un criatura, 
sin importa con e nace, ta bin 
cu un proposito y no mester 
kita nan bida. 

“Cada ser humano cu nace 
kisas no ta un genio of tin tal- 
ento, pero porta tin un carac- 
ter cu por mishi cu curason 
di hende y esey ya caba ta un 
regalo di Dios.” E ta bisa cu 
e fundacion mes ta ocupa pa 
cu famia pa asina yega cerca 


nan y pa splica kico por haci 
pa educacion pa muchanan 
special. 

Sra. Geerman ta bisa cu e lu- 
cha pa bin cu ley di inclusion 
ta keda e meta. Ayega na gobi- 
erno actual, pa asina ta habri y 
bin cu ley di inclusion kende 
a priminti cu por ta posibel. 
E ta comenta tocante e scol 
di ofishi. “Shawndre ta caba 
scol aki dos aña, kico lo pasa 
cu mi yiu despues? E mester 
biba riba onderstand? Con e 
ta bay defende su mes?” 

E ta continua splica cu mester 


ta prepara pa ‘handle’ placa, e 
ta bisa e kier pa su yiu ta pre- 
para en general pa e por tin 
un bida bon si nan muri. E 
ta remarca cu un mucha cu 
tin down syndroom por bira 
un genio di computer, e por 
haya un trabou den oficina 
c no mester bari of mop so’. 
Aunke e ta bisa cu esey no ta 
un problema, paso e ta keda 
un trabou. Pero e ta agrega cu 
tin di nan por yega mas leu 
cu esey. “Por traha den ofi- 
cina, por traha bolo, pastry, 
traha den cushina, coki, en 
general tin trabou cu nan por 
bay haci, depende cada un di 


nan cu Dios a duna nan y sa- 
biduria cu nan tin.” 

Sra. Geerman ta bisa cu si e 
muchanan aki ta ricibi e yu- 
dansa necesario desde hoben, 
c nan por yega hopi mas leu, 
y nan no mester biba riba 
onderstand, e ta bira menos 
peso pa gobierno’. E ta bisa 
cu nan por tin nan propio 
entrada y salario cu nan mes 
por handle. “Locual a traha 
p’e, na ta ricibi fm di luna, sin 
cu mester cobra fin di luna, 
esey personalmente no mes- 
ter pasa cu hende tipico ni pa 
nos muchanan special.” 

‘E documentacion no ta mara nos’ 



firmando e documentonan aki. 


ORANJESTAD - Den un confer- 
encia di prensa cu a tuma luga di- 
aluna mainta minister Andin Bik- 
ker (POR) a agrega riba e tema di 
asilo politico. 

Sr. Bikker a cuminsa splica cu fin di 
siman cu a pasa a reuni cu varios de- 
partamento concerni cu e tema aki. E 
ta bisa cu e confusion di UNHCR ta 
pa siman largo y no di awo ‘desde cu 
tabata tin fluho di persona ta purba 
aplica pa asilo’. 

E1 a agrega cu e copia di documento 
cu ta circulando, ta un documento 
manera un ‘comfort letter’. E persona 
cu e documento ta acudi na UNHCR 
pa haci un apelacion. “E ta manera 
un ontvangsbewijs.” Sinembargo, e 
mandatario ta bisa cu e persona con- 
cerni ta haci apelacion. Cruz Cora ta 
un instancia priva independiente; kier 
establece un oficina di UNHCR pri- 
va semi- permanente. 

E mandatario a bisa cu e represent- 
ante di UNHCR ta bisa cu e no ta 
firmando documento. E represent- 


ante ta bisa cu e no ta na altura con 
e firmamento ta tuma luga. Segun sr. 
Bikker a bisa, pa otro siman e organi- 
sacion ta bay manda representante di 
Washington pa Aruba. “Nos lo kier 
haya aclaracion.” 

Sinembargo, sr. Bikker a splica cu e 
personanan cu ta pidi asilo politico no 
ta cumpli cu exigencia segun e trat- 
ado, ‘mas bien ta asilo economico’, 
pero no asilo politico. “Tin comision 
ta evaluando e formulario pa coor- 
dina cu UNHCR. E ontvangbewijs a 
declara cu e instancia kier haci apela- 
cion riba e procedura aki.” 

E ta bisa cu si un persona ta ser gara cu 
e formulario of e documento aki, no 
ta deporta, pero ta haci un ‘spoedtoets’ 
pa controla si e persona ta cumpli cu e 
tratado y si e persona no por bolbe na 
su pais, e por dicidi di bay otro pais. 
“Pa asina no mand’e bek na su pais pa 
su siguridad personal. E documenta- 
cion no ta mara nos.” 

Sr. Bikker a agrega cu e personanan 
aki no mester pasa via cruz cora. E ta 


bisa cu dos persona ta haci apelacion 
pa tratado di asilo politico. “E comis- 
ion ta bezig, nos no a deporta nan. Ta 
haci e spoedtoets pa determina si tin 
derecho bou tratado of mester depor- 
ta bek.” 

Un instancia mester informa en bes 
di bay riba declaracion di hende, y 
cu nan ta publica cierto rapport, pa 
motibo di esey nan kier coordina y 
aclara conhuntamente cu UNHCR 
si e propio representante local no ta 


Sr. Bikker ta splica cu e no por bisa 
con un persona por demostra cu su 
bida ta na peliger. Pa motibo cu cada 
caso ta para riba su mes ‘mester haci 
un cu lo por ta creibel’. 

Por ehempel un persona opositor cu 
tin miedo of cu haci critica riba gobi- 
erno, un persona den regimen militar. 
E1 a agrega cu cada caso ta diferente, 
pa e motibo ey ta dificil pa duna un 
‘guideline’. 


Minister Dangui Oduber ta manda invitacion pa muchanan di San Nicolas 


ORANJESTAD - Ministe- 
rio di Salubridad Publicoy 
Deporte, conhuntamente 
cu IBiSA ta anuncia cu e 
proyecto ‘Hoben Activo, 
Hoben Feliz’ lo continua. 
Meta di e programa aki ta 
pa motiva y promove ho- 
bennan pa hiba un bida 
activo y saludabel, door di 
involucra e hobennan cu 
actividadnan deportivo, 
caminda nan habilidad 
nan social y emocional ta 
wordo mehora, y caminda 
tambe e balornan humano 
mas importante ta wordo 
estableci. 

Segun un comunicado di go- 
bierno, den e ultimo añanan, 
problemanan social na Aru- 


ba a aumenta. A constata cu 
no tin hopi actividadnan di 
movemento despues di scol 
pa muchanan. Pa e motibo 
aki, a cuminsa cu e proyecto 
‘Hoben Activo, Hoben Feliz’ 
pa yuda soluciona y/of reduci 
e cantidad di problemanan 
social cerca e muchanan. 

Lo bay hunga diferente we- 
ganan deportivo manera 
basketball, futbol, volleyball 
y diferente actividadnan di 
movecion. 

Na momento cu un mucha 
ta sinti comodo pa por haci 
sport y ta activo, e lo por 
tin chens di sigui busca pa 
conecta cu otronan na por 
ehempel un Centro di Bario 


of un veld den bario y stimu- 
la otro pa hiba un bida activo 
y saludabel. 

E programa ‘Hoben Activo, 
Hoben Feliz’ lo ta 3 biaha 
pa siman, cuminsando di- 
aluna dia 17 di septem- 
ber na Sport Centrum San 
Nicolas. Muchanan entre 

9 pa 12 aña por pasa libre- 
mente pa registracion, cual 
ta completamente gratis, na 
Sport Centrum San Nicolas. 
E programa lo cuminsa 3or 
di atardi y lo termina 5or y 

10 tuma luga tur dialuna, di- 
aranson y diabierna. 

Minister Dangui Oduber ta 
sumamente contento y sat- 
isfecho cu e proyecto aki, y 
un bes mas ta demostra cu 
e gobierno aki ta pone e ser 
humano central caminda por 
medio di deporte ta aporta na 
reduci problemanan social, e 
comunicado a sigui conta. 
Esaki ta e prome proyecto 
deportivo pa hobennan cu 
sr. Oduber ta realisa, cu meta 
pa muchanan den bario topa 
otro na un forma sano dor di 
practica deporte. 

Sr. Oduber su meta ta pa e 
proyecto aki logra yega den 
tur bario. A la bes, sr. Odu- 
ber ta invita e muchanan di 
San Nicolas pa bin participa 
na a programa aki y disfruta 
di diferente weganan sano. 



Miinistro éncarga cu Salubndad ta anuñdá cu eotránte 15 
september 2013 dufante 14 dia lo tin opoñunidad pa un y tur 
iurna conocemenlo na Departamento di L&gislacion y Asunto 

Huñdico, Schotlandstráat 53, di un peticion cc a &ar haci pa 

obtene un koffiehuis- v un restauranlvefaunnina B pa e parçela 
J.E. Kráusquin Boiilevard 370, 2nd floor, E permisonan aki ta 
conc&rni e.o. benta di bebida sterfoi por detal y cuminda pa wordo 
consurmi den e parcela. Durante dicho periodo aki t lji hende por 
expresa por escrito nan obheccion contra dunamento di e 
permisonan manciona, dtrigi na e Ministro encarga cu Salubridad, 
via intermediacion di Director di Departamento di Legislacion y 
Asunlo Buridico, Schotlandslraát 53. 





HuBEH activo. hobeh feliz 


EDU 9*12 JtlA 


s ta invita tur muctia entre 9 pa t2 aAa pa bin particlpa 
nos programa dl movemento cu lo tuma tugar rlba 
R dfaluna, dlaranson y dlablerna cuminsando 
di september 2018 na Sport Centrum San Nicolas 


Orirlo: 


BAH HAGIDIFOBTE DESPUIS 


lstrtuti Eiba ftliriabel y Activo 


PARTIGIPHGION GHATIS 


por pisi na Sport Ccmmm San N icoLas 
' vami libremenic na 5848963 

Editorial 


Tamaño ta haci diferencia? 

Continuacion 


Den nos editorial di ayera nos a elabora riba e 
tema di tamaño di un teritorio o pais y ki in- 
fluencia esaki tin riba calidad di gobernacion. 
Por constata cu e unico teritorio Hulandes cu 
administracion gubernamental (financiero) 
aceptabel ta esun mas chikito, cu apenas 2.000 
habitante y cu ausencia di un economia de- 
saroya. Nos a lansa e interogante tambe cu si 
tamaño ta un factor determinante, esey ta mal 
noticia pa e demas islanan. Pero nos ta kere 
cu tin mas factor pa considera y p’esey nos ta 
bay mas den detaye tocante e peculiaridad y 
dificultadnan di teritorio chikito, pero mas na 
nivel di Aruba (y Curaçao). 

Compara cu pais berdaderamente grandi, nos 
islanan mas grandi den Caribe Hulandes ainda 
ta cay den e categoria di ‘micro’. Esey a pesar 
cu ya ta mira e diferencianan cu e teritorion- 
an ‘ultra chikito’ manera Saba, St. Eustatius y 
Bonaire. E islanan mas grandi aki tin un eco- 
nomia hopi mas desaroya, cu ta rekeri tambe 
un aparato gubernamental mas diversifica. Aki 
ainda nos ta mira e desbentahanan di tama- 
ño, pasobra pa un poblacion relativamente 
chikito, riba un isla ademas, mester mantene 
un aparato gubernamental cu varios tarea cu 
den un pais mas grandi ta cay riba hopi mas 
schouder pa carga e gastonan. Un ehemplo. 

Cada isla ta obliga di tin e infrastructura por- 
tuario, maritimo y aereo, pa atende su im- 
portacion y exportacion, y trafico di persona, 
algo cu den un pais mas grandi, cu ademas tin 
bisiña, por atende un area hopi mas grandi y 
por probecha di transporte via caminda. Esaki 
ta trece cu ne tambe gasto extra pa e tareanan 
gubernamental, manera duana y inmigracion. 
Tambe na e nivel aki ta bin tur cumplimento 
cu legislacion internacional pa loke ta siguri- 
dad pa e facilidadnan aki. Pero tin hopi mas. 
Por ehemplo un fluho financiero considera- 
bel cu tambe ta conduci na e instrumentonan 
necesario pa controla tur esaki, pasobra unda 
tin regla pa controla y guia un economia mas 
desaroya, lo mester tin autoridad pa haci e 
control ey na un manera debido. Igualmente 
tambe e caso di un infrastructura fisico cu ta 
rekeri hopi mas inversion. 

Consecuencia di tur esaki ta cu un isla di tama- 
ño di Aruba, cu entre 110.000 pa 120.000 habi- 
tante, ta exigi un infrastructura gubernamental 
mas amplio y mas caro cu un ciudad cu mes 
tanto habitante na un pais grandi. E ciudad ey 
no tin tur e tareanan cu ta relaciona cu e con- 
tacto cu exterior, pasobra esey ta maneha na 
nivel nacional. Infrastructura di cuido medico 
tambe ta funciona den un otro contexto, unda 


por acudi relativamente facil na otro hospital 
den cercania, sin cu mester biaha pa otro pais. 
Igualmente nos infrastructura caro di servicio 
basico manera awa, electricidad y telecomu- 
nicacion, unda e escala chikito ta resulta den 
inversion mas halto ‘per capita’. 

Y, cu tur e splicacion aki pakico nos ta opera 
cu un gobernacion relativamente caro, nos a 
habri porta hancho pa hustifica e aparato gu- 
bernamental actual cu nos tin, di cual nos mes 
repetidamente a declara cu e ta excesivo? No, 
pasobra cerca di nos cas, na e hermana isla ey, 
nos ta mira e ehemplo di un aparato guberna- 
mental hopi mas chikito, pa un teritorio mas 
grandi y cu un poblacion mas grandi. E dife- 
rencia entre nan y nos ta cu nan a pasa den un 
saneamento di e aparato, obliga pa e ‘deal’ haci 
den cuadro di restructuracion di Antias, unda 
Hulanda a acorda sanea nan debe, a cambio di 
restructuracion di e aparato publico. Den nos 
caso nos ta sinta ainda cu ambos problema. 
Nos tin mas debe cu e otro islanan tabatin 
conhuntamente, y nos tin mas empleado pu- 
blico cu nan tin conhuntamente tambe. 

Contemplando e caminda cu nos mester tuma 
moviendo pa futuro, ta logico cu tin cierto 
problema relaciona cu tamaño cu nos no ta re- 
solve, nunca. Pero aparte di esey nos por con- 
centra riba e problemanan cu si nos por re- 
solve, pasobra ta nos mes a crea nan. E exceso 
di personal gubernamental cu nos tin no tin 
su hustificacion den e desbentaha di tamaño, 
sino den e empleo excesivo di simpatisante 
politico, cu no tin pakico di ta eynan. Nos tin 
decadanan caba ta purba tene cabes riba awa 
fmancieramente, cu un exceso di personal cu 
casi ta hoga nos. Y actualmente, cu un periodo 
nos dilanti di crecemento economico hopi 
modera, sigui ranca mas di sector priva y di 
e ciudadano individual pa sigui mantene e 
aparato gubernamental excesivo aki, no ta un 
caminda viabel. 

Awor, pa bolbe un rato na e ‘deal’ cu Hulanda a 
cera cu e otro islanan pa scapa nan di un morto 
(fmanciero) sigur, esey no ta bay ripiti den nos 
caso. Pa cuminsa Hulanda no ta dispuesto di 
haci esey atrobe. Nan a hacie y a mira cu ta un 
teritorio so, esun micro di 2.000 habitante, so 
a cumpli cu imposicion di bon gobernacion. 
Y ademas, ta cara nos a perde completamente 
cu nos mes no por hacie sin un pordon di bi- 
yones? No lo ta bon idea pa uza nos orguyo 
isleño di e manera corecto, probando cu nos 
por goberna nos mes, pero no manera e ul- 
timo 32 aña. 

Hamber a aumenta na Latino America y obesidad na Caribe 


(Reuters) - E cantidad 
di persona cu ta sufri di 
hamber a aumenta na 
Latino Americay na C aribe 
pa tercer aña consecutivo 
e tendencia di obesidad a 
subi, asina Organisacion 
pa Alimentacion y 
Agricultura (FAO), a bisa 
den un informe. 

Segun e Estado di 
Insiguridad di Alimentacion 
y Nutricion na Mundo 2018 
(State of Food Security and 
Nutrition; SOFI), casi 281 
miyon persona (un di cada 
nuebe) a sufri di hamber na 


nivel global na aña 2017, un 
aumento anual di 17 miyon. 
E informe a destaca cu e 
region (America Latino y 
Caribe) tin un cifra hopi 
abao di desnutricion agudo 
infantil, loke ta ekivalente na 
700.000 mucha menor di 5 
aña, mas abao cu e 7,5 % di 
promedio global. Un di cada 
100 mucha menor di 5 aña na 
Latino America y Caribe ta 
sufri di esaki. 

No obstante, na e topico di 
obesidad, un di cada cuatro 
habitante di e region tin e 
condicion aki, un tendencia 

cu a crece den ultimo 20 aña, di alimento y cu ta consumi 
specialmente den zona of mas cuminda procesa. 
paisnan cu ta importa mayoria “Na aña 2016 tabatin 104,7 


miyon di adulto cu tabata 
sufri di obesidad den nos 
region. Pero tabatin un 
aumento grandi (mas di 16 
miyon) den solamente 4 aña. 
Ta un epidemia cu a pesar di 
e alarma cu ta bati hopi biaha, 
ta continua for di control, 
e representante regional di 
FAO Julio Berdegue a bisa. 

Latino America y Caribe tin 
e segundo porcentahe mas 
halto di sobrepeso infantil 
na mundo (7,3%) loke ta 
ekivalente na 3,9 miyon 
mucha. 


Colombia: ELN ta poniendo den libertad otro seis persona secuestra 


(NTN24) - E Alto 
Comisionado pa Paz 
na Colombia, Miguel 
Ceballos, a anuncia cu ya 
ta andando e operacion 
humanitario pa libera 
seis persona secuestra pa 
guerrilla di ELN. 

“Mi sa cu awe, cu e apoyo 
invaluabel di Iglesia Catolico 
y di Defensor di Pueblo, e 
proceso aki di liberacion ta 
andando”, Ceballos a bisa 
den un declaracion na un 
emisora nacional. 

E personanan secuestra ta tres 
polis, un militar profesional y 


augustus pasa, ora nan tabata 
nabega riba e riu Arquia, 
departamento Choco. 

Di otro banda, desde diasabra 
pasa presidente Ivan Duque a 
vocifera su opinion cu tanten 
no ta cumpli cu liberacion 
di tur persona secuestra, 
gobierno no ta bay designa 
ningun persona pa sinta 
na mesa pa ningun tipo di 
acercamento. 

Aunke e no a duna un plaso 
pa ELN cumpli cu para 
tur actividad delictivo, el a 
expresa si e mensahe cu no 
dos civil desconoci, cu ta den poder di ELN desde dia 3 di p or papia di paz mientras 



ta apela na e mecanismo di 
violencia pa pone presion 
riba gobierno y sociedad. 
“Gobierno ta bisa di tin e 
boluntad, pero solamente si 
tin un cambio creibel y esey 
ta termina cu tur actividad 
criminal, cuminsando cu e 
liberacion di tur esunnan 
secuestra”, Duque a declara. 
E mandatario a presenta 
un balance di e accionnan 
cu, segun gobierno, ELN 
a ehecuta desde cu e 
negociacionnan a cuminsa na 
Quito, y cu despues a keda 
traslada pa Habana, Cuba. 


Brasil:Lula a renuncia candidatura di presidencia y Fernando Haddad 

ta reemplaso 


(ElDestape/Poder360) - E 
recta final di e polemico 
eleccion presidencial na 
Brasil a cuminsa. Lula, e 
candidato cu ta na prome 
luga den encuesta, ta den 
prizon pa corupcion y 
p’esey e no lo bay competi 
den e eleccion aki. En 
bista di esey, a kita su 
postulacion y a nombra 
su ex minister Fernando 



Haddad como candidato 
di Partido di Trahado (PT) 
pa palacio di Planalto. 


Segun fuentenan di Lula a 
revela, e exmandatario (2003- 
2010) cu ta deteni na prizon 
di Curitiba desde luna di april 
a kita su peticion pa candidato 
pa presidencia y di manera ey 
su ex- minister di Educacion 
lo bay ta e candidato di PT. 
Haddad tabata te e momento 
aki e compañero di formula 
di Lula. 

E persona cu lo acompaña 


Haddad den su formula 
lo ta e hoben dirigente 
di partido comunista di 
Brasil, Manuela Davila. E 
dirigente a acompaña Lula 
na e momentonan prome cu 
su detencion, ora miles di 
persona tabata reuni pa duna 
nan apoyo na e ex mandatario. 
Algun dia pasa, Organisacion 
di nacionnan Uni (ONU) 
a reclama cu no por viola 


e derecho politico di e ex- 
presidente y cu mester 
permiti Lula presenta den 
e eleccion di 7 di october 
proximo. 

E campaña pa eleccion 
presidencial di Brasil a bira 
polemico despues cu e 
candidato di derecha extremo 
Jair Bolsonaro a sufri un 
atentado na un acto electoral 
realisa na Minas Gerais. 


Chile:Candela grandi a laga 100 cas destrui 


(Infobae/ElMundo) - Un 
suceso cu candela grandi 
a afecta dialuna pasa 
un bario completo na 
region di Antofagasta, na 
nort di Chile, y a laga no 
menos di 100 cas destrui, 
700 persona evacua cu a 
perde tur cos y 30 persona 
herida. 

Segun un informe preliminar 
di polis, e suceso a tuma luga 
na e zona yama Frei Bonn, 
y ora e candela grandi a 



cuminsa tur e companianan 


di bombero y truck di awa a 
yega na e luga. 

E trabao di 

bomberonan boluntario a 
ser reforsa cu e auto cu ta tira 
awa conoci como ‘guanaco’ 
(guanaco: tipo di lama; red.) 
di cuerpo di Carabinero, di 
cual e efectivonan a yega na 
e luga di casnan na candela 
pa sigura cu eynan no tabatin 
personanan mas atrapa. Polis 
a reporta evacuacion di no 


menos di 700 persona cu ta 
biba na e luga. 

Daniel Augusto, Alcalde di 
ciudad Calama, den region 
nort di Santiago, a señala cu e 
candela a alcansa mas di 65% 
di e Villa miseria’. 

Di su parti, e gobernador di 
localidad di E1 Loa, Maria 
Bernarda Jopia,a señala cu 
den e campamento tabata 
habita alrededor di 750 
persona, e mayoria tabata 


stranhero. 

Autoridadnan Regional a 
traha un shelter na un scol 
basico, cu lo bay funciona 
na su capacidad maximo pa 
ricibi e hendenan cu a keda 
sin cas. 

Di acuerdo cu un inventario 
cu a ser realisa na luna di 
juni 2017 pa e anterior 
administracion, na e luga 
ey tabata biba 769 persona, 
di cual 42% tabata menor di 
edad. 

Cuba: Ta preparando 500 medico pa manda Venezuela 


(CiberCuba) - Cuba ta 
preparando un grupo di 
500 specialista cu entre 
luna di september y octo- 
ber proximo lo bay Ven- 
ezuela. 

Un noticia den e diario ofi- 
cial Granma ta precisa cu e 
proposito ta pa manda un 
grupo di profesional nobo 
pa fortalece e structura di e 
Centronan di Diagnostico 
Integral (CDI) di e sistema di 
salud publico di Venezuela. 
Esaki ta duna oportunidad 
na otro mediconan Cubano 
cu ya ta na Venezuela, pa por 
pasa pa reforsa e labor den e 
consultorionan popular cu 



no ta ocupa mas pa medico 
Venezolano. 

Ministro di Salud di Cuba, 
JoseAngel Portal Miranda, 
cu recientemente a haci su 


prome bishita oficial na Ven- 
ezuela, a bisa cu e prome 289 
mediconan ta na punto di sali 
pa Venezuela. 


Den e grupo tin dies ex- 
perto di nivel halto cu lo 
duna asesoria den materia di 
vigilancia epidemiologico, 
estadistica, auditorio, pl- 
anificacion di medicamento, 
recurso humano, adminis- 
tracion sanitario y programa 
di oncologia, entre otro area. 
Actualmente tin na Ven- 
ezuela 21.000 colaborado di 
salud, segun cifra divulga pa 
Granma. 

E confirmacion di e grupo 
nobo di medico Cubano na 
Venezuela ta yega na mo- 
mento di varios noticia di un 
situacion pesimo den sentido 
material, emocional y di tra- 
bao den cual e mediconan 


Cubano mester brinda servi- 
cio na Venezuela, consecuen- 
cia di e crisis economico grave 
cu a causa un exodo grandi di 
e Venezolanonan mes, entre 
nan tambe personal medico. 
E personal medico Cubano 
no ta sufri solamente di e 
problemanan di escasez cu 
e Venezolanonan ta pasando 
aden, pero ta comparti tambe 
e problemanan di siguridad. 
Algun luna pasa un grupo di 
ocho homber arma a asalta 
un grupo di como cien medi- 
co Cubano cu tabata hospeda 
den un campamento transi- 
torio na Ciudad Caribia, cer- 
ca di e autopista Caracas-La 
Guaira. 


Nicaragua: Michelle Bachelet ta urgi paso contra violacion di derecho humano 


(LaPrensa/AFP) - E 
alto comisionado nobo 
di Nacionnan Uni pa 
Derecho Humano, ex- 
presidente Chileno 

Michelle Bachelet, a 
elabora dialuna pasa 
encuanto e violacion 
di derecho humano na 
Nicaragua y Venezuela. 

E1 a destaca cu e cantidad di 
persona cu ta huyendo di 
Nicaragua ta aumentando di 
forma ‘exponencial’, como 
consecuencia di e crisis na e 
pais, provoca pa e represion 
contra e protestanan di 



parti di regimen di Daniel e regimen Chavista pa no 
Ortega. Tambe el a denuncia permiti un dunamento di 


Mexico: Suicidio entre hoben ta segundo 

causa di morto 



(Infobae/debate.com.mx) 
- Suicidio entre hoben di 
15 pa 29 aña a aumenta 
den ultimo añanan na 
Mexico, te na e punto di 
keda posiciona como e se- 
gundo causa di morto na 
e pais, supera unicamente 
pa accidente. 

Segun dato di Instituto Na- 
cional di Estadistica y Geo- 
grafia (Inegi) na Mexico, na 
2016 a detecta mas di 6.285 
suicidio loke ta representa 5,2 
morto pa cada 100.000 habi- 
tante, y un aña prome a reg- 


istra 2.599 suicidio entre per- 
sona di 15 pa 29 aña, pa keda 
registra como segundo causa 
di morto entre adolescente di 
15 pa 19 aña. E metodonan 
principal di suicidio tabata 
horcamento (79,3%), tiro 
cu arma di candela (8,9%) y 
venenamento (3,8%). 

E coordinador di e departa- 
mento di psikiatria y salud 
mental di Facultad di Me- 
dicina di Universidad Na- 
cional Autonomo di Mexico 
(UNAM), Jose Javier Men- 
doza Velasquez, tabata en- 


carga cu e estudio aki. E spe- 
cialista a califica e situacion 
di hopi grave, tumando na 
cuenta cu e adultonan ho- 
ben aki ta muri den situacion 
traumatico, den cual nan ta e 
grupo mas susceptibel. 

Segun cifra di e Organisacion 
Mundial di Salud (OMS/ 
WHO), cada 40 seconde un 
persona ta comete suicidio y 
ta calcula cu casi 3.000 per- 
sona ta pone fin na nan bida 
diariamente, y cu por lo me- 
nos 20 ta purba suicida y un 
ta logra su obhetivo. 

Den cuadro di Dia Mundial 
pa prevencion di suicidio, dia 
10 di september, e investiga- 
do a mustra cu e incremento 
di suicidio ta sucede na nivel 
mundial y pa un parti impor- 
tante ta relaciona cu e vul- 
nerabilidad di adolescencia, 
ora hobennan ainda ta den 
formacion di nan identidad. 


cuenta adecua pa e abusonan 
contra poblacion di e pais ey. 
Bachelet a denuncia cu e crisis 
bao di e regimen di Daniel 
Ortega a laga por lo menos 
400 persona morto y como 
2.000 herido. E Asociacion 
Nicaraguense Pro Derecho 
Humano (ANPDH) a 
informa dia 4 di september 
cu al menos 481 persona 
morto desde cu e protestanan 
a inicia na luna di april y cu 
e represion a causa tambe 
3.962 herido. 


“Nos lo sigui documenta 
e violacionnan di derecho 
humano na Nicaragua”, e 
ex-presidente Chileno a 
sigura. Tambe el a lamenta 
e decision di gobierno de 
Ortega di expulsa siman pasa 
e representacion di e Oficina 
di Alto Comisionado di 
Nacionnan Uni pa Derecho 
Humano (Oacnudh), bao di 
e argumento cu “e motibo, 
causa y condicionnan pa nan 
presencia na e pais a termina.” 



Brickell' Bay 

Brickell Bay Beach Club & Spa 

OPEN POSITIONS 


RESTAURANT MANAGER 


OLrhotel is currently sceking for <in experienced Restajrant Mnnager 
with previous experiente inthe same position. 

Preferred candidates must meet the followtng: 

• Musl have minimum iyearsex peri ence i n same position 

• Must have exper i e nce i n pu rchasing and cost control. 

• Must befluentln English, Papiamentonnd Spanish 

• Must have fega! resident status 

• MusthavegoodleadershipScommunicationskilis 


Applicants are to apply in person at 
Brkkell Bay Beach Club & Spa or sent resume to 
management@brickellbayaruba.com 

Gobernador: ‘Locual Corsou tin mester ta inversion’ 



WILLEMSTAD - Ayera mainta a 
tuma luga apertura di aña parla- 
mentario 2018-2019. Aki ta unda 
cu su excelencia gobernador di 
Corsou, Lucille George-Wout a 


pronuncia e declaracion di e go- 
bierno pa e periodo menciona. 

Gobernador a indica cu evaluando e 
situacion fmanciero gobierno a scoge 


pa wak su propio presupuesto, con pa 
mengua e deficit. Na fm di 2017 a di- 
cidi na wanta algun gasto y na 2018 
gobierno a presenta un presupuesto 
cu ta encera cu ta minimalisa gas- 
tonan, economisa riba varios puesto y 
a cuminsa cu accionnan pa cobra pla- 
canan cu tin riba caya. 

Cu e accionnan aki ta premira cu ta 
cera e presupuesto di 2017 y cu lo re- 
cobra gran parti di e deficit di 2017. 
Pero pa falta di crecemento economi- 
co atrobe entradanan di gobierno den 
2018 a keda impacto. P’esey gobierno 
ke reconsidera pa recobra e deficit di 
2017 den añanan venidero pa duna 
espacio pa netamente haci e inversi- 
onnan y reformanan necesario, cual 


lo ta determinante pa un cambio di 
direccion di e pais aki. 

Gobernador a mustra cu Corsou a 
yega na un punto crucial, caminda 
loke awor aki tin mas mester di dje 
ta inversion pa asina crea cuponan di 
trabou i duna sosten na e gruponan 
mas debil den nos comunidad. Pues 
banda di accionnan continuo y a 
corto plaso gobierno ta compromete 
pa haci escogencia fundamental, cu 
ta necesario y no decisionnan djis pa 
tanten ni pa e proximo 3 añanan so. 
Gobierno ke tuma decisionnan pa re- 
alisa riba termino largo un futuro cu 
ta brinda mas perspectiva na tur ciu- 
dadano y pa esey gobierno tin un plan 
amplio. 


‘Fast forward’ preparando casnan pa horcan Isaac 


PHILIPSBURG - Hopi disturbio na Sint Maarten ora 
ta trata di e horcan Isaac cu ta creciendo,pa e motibo 
aki, Sint Maarten probablemente lo haya condicionnan 
extremo di clima dia 13 y dia 14 di september venidero. 
Siman pasa diahuebs a haci un aña cu horcan Irma a 
casi destrui e isla. 

Den cualkier caso,ta spera yobidanan fuerte y olanan di lme- 
ter di haltura. Habitantenan ta tene na cuenta un horcan di 
categoria 1, na unda cu e biento por yega di 120 pa 150 kilo- 
meter pa ora y golpinan di biento na 140 pa 180 kilometer pa 
ora. 

Miedo 

Tin incertidumbre asocia cu e miedo den algun di e habitan- 
tenan. E bentananan cu a keda destrui pa horcan Irma ta wor- 
do drecha cu urgencia. Schutternan ta wordo drecha lihe pa 
proteccion contra di e horcan cu ta na caminda. Sint Maarten 
ta preparando visibelmente. 



Corte a pospone e caso contra Eric Garcia 



WLLEMSTAD - Recientemente 
e vocero di Ministerio Publico, 
Norman Serphos, a anuncia 
cu corte a tuma e decision pa 
pospone e tratamento di e caso 
contra e bankero Eric Garcia. 
Segun Serphos, diabierna awor 
14 di september 2018, corte lo 
anuncia cua ta bira e fecha nobo 
riba cual lo trata e caso contra 
Garcia. No a informa kico taba- 
ta e constelacionnan of motibo 
pa kico corte a wanta e caso. 

Anteriormente OM a anuncia cu 
diabierna awor 14 di september lo 
trata e caso contra di e bankero lo- 
cal. Gracia ta sospecha entre otro di 
malversacion di un suma grandi di 
placa, labamento di placa t falsifi- 
cacion di documento na momento 
cu e tabata curator den faillisement 
di Banco de Maracaibo. E caso aki 
ya a keda trata den corte den forma 
pro-forma y regiezitting. Diabierna 
awor na luga di trata e caso den su 
contenido hues lo bay indica e fecha 
nobo pa tratamento di e caso. 

George Jamaloodin finalmente extradita pa Corsou 


WILLEMSTAD - Ayera 
e ex minister George Ja- 
maloodin, a yega Corsou 
2or di atardi for di Mai- 
quetia Caracas cu Avior. 
Aki ta unda cu e miem- 
bronan di Team di Aresto 
como polis a bay aero- 
puerto pa asina busca 
George Jamaloodin y su 
pertenencianan. 

Ya caba ta basta tempo cu 
a pidi e extradicion di e ex 
minister cu ta envolvi den e 
asesinato di ex minister Hel- 
min Wiels. E ex mandatario 
Jamaloodin tin casi dos aña 
caba na Venezuela y nunca sr. 
Jamaloodin a presenta dilanti 
pa asina e por haya un castigo. 

George Jamaloodin ta bek na 
Corsou pa asina responsabi- 
lisa su mes dilanti di corte di 
husticia pa e acusacionnan cu 
ministerio publico tin contra 
su persona. Autoridad nan 
Venezolano a entrega George 
Jamaloodin den man di Team 
di Aresto. Jamaloodin awor ta 
den detencion preliminar. 

George Jamaloodin ta sos- 
pecho den tres caso di cual 


esun principal ta cu e ta un di 
e fmanciadonan den e caso di 
likidacion di e dirigente po- 
litico Helmin Wiels. E inter- 
mediario den e caso aki Nini 
Fonseca cu ta esun cu, segun 
corte a tuma e placa cerca Ja- 
maloodin pa paga esunnan 
cu a ehecuta e crimen, a haya 
un castigo di 25 aña di prizon 
den apelacion recientemente. 
A mata Wiels dia 5 di maart 

2013. E investigacion den e 
caso aki ya caba a pasa 5 aña. 

Tambe e ex mandatario ta 
sospechoso den e investiga- 
cion di Germanium di cual 
Jamaloodin cu a pasa tempo 
e tabata minister di Financia, 
e tabata involucra den a apro- 
bacion indebido di aproxi- 
madamente 450mil florin 
Antiano den placa subsidio 
pa e mehoracion di e campo 
deportivo Divi Divi den e 
districto di Steenrijk na 2012- 

2014. 

E ex mandatario tambe ta ser 
sospecho den e investigacion 
Passaat,cual ta un pista se- 
cundario den e caso Biento. 
Aki ta unda cu Jamaloodin ta 
ser acusa di tabata tin relacion 


Mas cu mita di empleadonan 
di InselAir mester bay 


WILLEMSTAD - E com- 
pania di aviacion InselAir 
mester despedi di 90 em- 
pleado, esaki ta mas cu 
mita di nan personal. 

E aerolinea a manda tur e 
empleadonan un carta y ta 
ofrece nan un e posibilidad 
di un dispidido boluntario. 


Si esaki no haya e resultado 
desea, e ora ey lo bay over 
na un dispidido forsa. Na 
fin di october proximo, In- 
selAir mester demostra cu 
e debenan ya no lo aumenta 
y despues corte lo dicidi si 
lo keda mantene e pospone- 
mento di e pago. 



cu actonan criminal den con- 
texto di realisacion di e regu- 
lacionnan di divulgacion den 
e autoridadnan fiscal na 2011. 
Jamaloodin ta sospecha di tin 
conexion cu falsificacionnan. 

Autoridadnan tin basta tem- 
po pa extradita George pa 
Corsou, pero tabata tin dife- 
rente proceso cu mester a 
tuma luga y tabata falta sola- 
mente un firma di minister 
pa asina George Jamaloodin 
por a wordo extradita pa 
Corsou. Sr. Jamaloodin ta- 
bata minister di fmancia di 
gabinete Schotte na 2010 pa 
2012, despues el a ser acusa 
den diferente caso entre otro 
asesinato di Helmin Wiels. 
Tres miembro di Team Di 
Aresto a subi e avion pa asina 
tuma Jamalodin over y por a 
nota con George Jamaloodin 
baha den pak oranje di e avi- 
on, subi e SUV preto y a ban- 
dona e aeropuerto. 




ANUNC O MPORTANTE 


IMPORTANT 




Debi na un presentacon tocante 'Team Upl" na nos empteadonaa nos 54jcursa£nm lo ta 
ce*a trempark ffei e siguiefile fectwan: 

Dvamars Septefnber 31 r 2018 d 1M0PM adelante 
Noofd Santa Cruz y Wayaca 

Diaranzon 5-eptember 12, 2016 tfi 12O0PH adetanJte 
Oranjeslad y San Nicda$ 

Na tur sucursal operacicfi lo reanuda manera custumtjef e dia, sJgutente pa 600AM 


Due lo an Sfnpoftant pfe^onialion to ouf employees on “Team Upr out branches wil be 
dkssing earUer ón Itie MLowrg dates: 


tuesdáy September 11 , 20 lfl from 1200 PH onwards 
Noofd; Sanla Cruz and Wayaça 


Wedne&day September 12 . 2018 from 12^X>PH onwards 
Oranjestad and San Nicdtak 


A1 y brancñ we wi| rosuma opefaiiom as usuaJ on the rm\ foUowiig day at flWÁM. 


Bo banco arnigo 

% ifibnw.'Com Ifcmfanewi l@cmb«c Qr.otjanccMmgc: 


0CMB 

MFRÉ 'A.Mll.l- M\'k 

A10 ICLASIFICAD0 


NDIA 


Clasificado Economico 


PERSONAL GRATIS MX20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


TA HUUR 

Appartament 1 camber, baño, 
cushina. exclui awa y coriente. 
tin a/c inverter Afl.800 p/l 
+ deposito 

568 7779 Dakota 

SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TA BENDE 

From 15 collectable Porcelain 
Dolls only 7 left for sale at Santa 
Martha 12 

Tel. 733 2542 -564 4456 


TABENDE 

Flyundai Getz 2007 
bon condition, full maintenance 
AC/ Standard 
awg.6.500 (O.B.O.) 

Tel. 745 0440 


SERVICIO PUBLICO 

ta drecha tur sorto di Imagen 

Tel. 584 2489 


TA HUUR 

Cas na Mauritsstraat # 8 
San Nicolas 1 of 2 pers. 
Per 1 aug. 

Tel. 592 0061 


TAHUUR 

Apartment den vencindario di 
Pos Chikito Full muebla pa max. 
2 persona 

Yama Tel: 592 6657 


SERVICIO PUBLICO 

Se ofrece enfermera para cuidar 
a ancianos o descapacitados 

Tel. 566 3098 


SERVICIO PUBLICO 

Psychic Riley let me help solve 
your problems in love marriage 
finance career and family with 
immediate results 
Call 001 747271 9899 
wyattearp14@sbcglobal.net 


TABENDE 

un cas na Rasmijnstraat, San 
Nicolas di 3 camber y 2 baño 
Afls.350.000 yama 
Tel.593 6318 


TABENDE 

dos apartamento na Seroe 
Blanco, incluyendo mueblesnan 
Afl.270.000 
Tel. 593 6318 


SERVICIO PUBLICO 

Buscando auto pa huur y na bon 
prijs? yama nos 
Tel.593 9953/ 593 8453 


SERVIO PUBLICO 

Smart Electric Aruba 
Ta haci tur tipo di trabou di 
coriente di cas, meter apart, 
water heater, ac, etc) 

Tel. 565 6638 


SERVICIO PUBLICO 

Paraiso de Rosa 
Ta ofrece su servicio pa cuida 
hende grandi. Nos ta hende spe- 
cialisa cu pasenshi y servicial 

Tel. 566 2687/732 2590 


TAHUUR 

Apartamento grandi 35 m2 na 
San Miguel 5 minuut for di hotel 
area pa 1 of 2 persona so 
Pa mas informacion yama 
Tel.592 2688 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 


SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel.593 3141 


TABENDE 

un stoel di zoya prijs original ta 
Afl. 500 ta bende pa Afl. 300 
Radio Panasonic pa Afl. 125 

Yama 5608929 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 

Tel. 566 5026 


SERVICIO PUBLICO 

Handyman 

si mester ayudo yama awo 
Mantencion, carpinteria, welder 
y verf 

Tel. 630 9246 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


TAHUUR 

na Seroe Blanco apt muebla di 
2 camber y 2 baño, sala 
comedor, cushina. Inclui cable, 
wifi, gas 

Tel: 746 8058 


TAHUUR 

Apartament di 2 camber, sala, 
comedor y cushina full muebla 
na Seroe Colorado (baby beach) 

Tel. 569 8007 


TABENDE 

Plastic septic tank 
1000 gallon 3500 
Si ta interesa por yama 

Tel. 741 7262 


TA BENDE 

Un Terreno propiedad di 
801 m2 na Salinja / Moko pa 
Afl.144.180 
Tel.593 6318 


TABENDE 

SUV Mitsubishi Montero 
den bon estado Afl.4.000 
Pa mas informacion por yama 

Tel. 597 7815 


TABENDE 

Suzuki Alto 2001 
automatic Fls.2500 
johnnypaesch@gmail.com 
yama pa mas info 

Tel.630 1307 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


TA BENDE 

un Chevrolet Optra 2009 
4 porta full overhand Afl.7000 

Tel.560 2314 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


SERVICIO PUBLICO 

Ta furra tur sorto di stoel 
tambe dashboard di auto/porta 
Trabouw garantiza, hopi varie- 
dad di tela 

Tel.746 0518 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 


TAHUUR 

habitacion Fls.500 
Dama o caballero 

Tel. 594 7458 


TAHUUR 

una habitación pequeña, 
todo incluido 
Tel. 5641979 


TABENDE 

Un set di cama cu su 
nachtkastje towelet pa 
awg.1500 O.B.O. 
un set di cama cu lessenaar 
kashi paña awg.1500 O.B.O. 

un cama awg.750 O.B.O. 
Headboard di cama awg.250 
Tel. 569 4299 


TABENDE 

Hyundai Sonata 2016 
very low miles Almost New 
Prijs Afl.44.000 ganga 
Prijs negotiable 
(finance posible) 

Tel. 594 4731 


AB0NA PA SOLAMENTE AFL. 38,- PA LUNA Y RICIBITUR DIA B0 CORANTNAN PREFERI 




Yena aki bao e siguiente informarion 


□ Cobranza na Cas. 

□ Cobranza na Trabao. 

CD Paga via Banco (Standing Order) Aruba Bank no:33266 8 

□ Paga Aruba Bank AB0 0NLINE . 
. □ Paga CMB 0NLINE . 

□ Personal na oficina di Bon Dia Aruba. 
. nPonedenBox. 

□ Tira den Cura. 

CH3Luna dlóLuna Id 1 aña 


Yama na telefon: 582-7800 of manda un email na accounting@bondia.com 

www.bondia.com 


Telefon 

Nombercompleto: 

Adres di entrega:... 

Adres di cobranza: 

Pago Adelanta: 

Gregorio Wolff: 


ORANJESTAD - E asunto 
di no paga GB y BP (Geli- 
jkbedrag y Bashi Premie) 
tambe otro areglonan cu 
pensionadonan kendenan 
a traha pa gobierno ta- 
bata ricibi, pero pension- 
adonan entrante 2015 no 
ta ricibi mas, ta keda cu 
hopi interogacion. Pre- 
guntanan y cosnan cu no 
ta claro. 

E presidente di Oppa den 
un declaracion na prensa a 
bisa cu ta lidernan sindical na 
2014 a firma pa kita e dere- 
chonan aki di tur ambtenaar. 
Den forma mahos na televi- 
sion e ta repudia un miem- 
bro di Oppa, mencionando 
su nomber y bis’e cu nan 
(Oppa) no a firma nada y pa e 
bay su sindicato, di prome cu 
e a bay cu pensioen. 

Den mi declaracion despues 
di e mocion di parlamento pa 
gobierno paga GB y BP, mi a 
analisa e situacion y a men- 
ciona e diferente caranan: 
Prome, e cara arogante di 
parlamentarionan cu nan si 
por mustra ariba e ignorancia 
di lidernan sindical Arubiano 
pa no bay hues y obliga e go- 
bierno di AVP pa paga GB y 
BR 

GB y BP ta parti di condicion 
laboral pa e Empleado Pu- 
blico, na momento cu e bay 
cu pensioen y despues. Pues 
e ta un asunto laboral, no po- 
litico. 

Sigur Parlamento cu no tin 
un funcion ehecutivo, pero 
mester controla gobierno y 
laga e asunto laboral pa sin- 
dicato y ministronan. Pues 
no comanda gobierno via un 
mocion. 

Di dos ta e cara contento di 
esunnan cu a keda perhudica 
dor di e decision di gobierno 
anterior. 

Di tres ta e cara di ignoran- 
cia, nos por bisa ‘carabobo’ di 
lidernan sindical , kendenan 
no a saca un man pa yuda es- 
unnan cu a ser perhudica dor 
di gobierno di Avp. 

Cara nr 4 ta e cara di e perd- 
edonan ariba e asunto aki, 
cerca e politiconan di Avp, 
kendenan semper ta y tabata 
contra e posicion di pension- 
adonan. 

Loke a haci falta ( e tempo 
ey) ta e cara elegante di nos 
prome ministro, den e caso 
cu e parlamentarionan apoy- 

‘Kico ta pasando den mundo sindical’ 


ando gobierno, a laga prome- 
ministro Evelin Wever- 
Croes, contrai na e gobierno 
di AVP, trece e noticia cu su 
gobierno si ta sigui respeta e 
acuerdo di Indexering ariba 
GByBR 

Mi a faya pasobra e supuesto 
cara elegante di nos prome 
ministro a bira un cara mahos 
ya cu aparentemente gobier- 
no via su ministro di fmancia 
ta bisa cu e ta para ariba cu ta 
ilegal pa paga. 

Esaki a pesar: prome, e ta 
benta e mocion di su parla- 
mentarionan den bari di su- 
shi, 

di dos, e a bay para elegante- 
mente banda di Mike Eman y 
parlamentarionan di Avp. 
Mundo sa dal buelta. 

Nos ta den un epoca mali- 
simo cu derechonan ad- 
kiri di trahado ta ser Ben- 
ta afo. 

Tin un sentimento cerca hopi 
cu awe tin un desaroyo malo 
pa elimina derechonan adkiri. 
E ta parti di e modelo eco- 
nomico y social, Neo-liber- 
alismo, cual modelo ta come 
y bebe cu e ideologianan So- 
cial Cristianao, Liberalismo y 
tambe na varios ocasion cer- 
ca e Social-Democratanan. 
Semper bo ta haya lidernan 
sindical, kendenan tambe 
gusta come y bebe cerca e 
Neo-liberalnan. P’esey awe 
nos ta wak con derechonan 
adkiri ta wordo benta afo. 

Den mi carera como presi- 
dente di SEPPA di 1985 pa 
1998, nos den directiva di 
SEPPA tabatin un vision 
claro. Semper mi a wordo 
acompaña den directiva di 
SEPPA dor di muhenan y 
hombernan balente y prepara 
pa yuda trahadonan bay di- 
lanti y adkiri mas derecho. 

Trato igual pago igual. 

Di 1986 pa 1988, gobierno no 
tabatin tempo pa trahadonan, 
casi ni reunion nos sindicato 
tabatin cu gobierno. 

Hopi tempo caba tabatin 
un lucha fuerte pa duna 
muhenan sea casa of soltero 
e status den paga igual na e 
homber casa. Igualmente pa 
e homber soltero ricibi e me- 
sun trato cu e homber casa. 

Na 1988 e lucha a intensifica 
bao trahadonan di gobierno 
y cerca maestronan. Den 
SEPPA nos a yam’e TIPI, 
Trato Igual Pago Igual. Un 


lucha pa mehora e posicion 
di muhenan, pero tambe di e 
homber soltero. 

Den SEPPA nos tabatin un 
grupo di muhenan balente 
kendenan grandemente a 
yuda pa yega na un fmal hopi 
bon di e lucha aki. Mester 
menciona cu den e sindicato 
di maestronan tambe tabatin 
muhenan balente cu a yuda 
grandemente den e lucha 
aki. Un luchado cu mi kier 
menciona awe ta Madonna 
Stephens den feliz memoria. 
Tabatin varios veredicto posi- 
tivo den corte y na 1989 nos 
a firma un acuerdo cu gobi- 
erno pa elimina e desigualdad 
grandi aki. 

Arbeidernan y werkster- 
nan a bira ambtenaar 

Na 1990 nos a cuminsa un 
lucha pa elimina e status di 
Arbeider. SEPPA hunto cu 
STA a hiba e lucha ey. Nos 
proposicion, un documento 
bon balansa a cay bon cerca 
gobierno y nos a inicia nego- 
ciacion na fmal di 1990. Tre- 
mendo negociacion nos ta- 
batin cu ministro Guillermo 
Trinidad, den feliz memoria. 
Un di e miho negociacionnan 
cu mi a conoce, unda minis- 
tro Trinidad tabata sublime. 
Lastimamente cu e no tabata 
na fmal pa firma e acuerdo. 


Un persona cu mester ser 
menciona tambe, ta Jose 
Wever, Buchi Panama. Nos 
dos a sinta dianan y oranan 
pa traha e documento inicial 
cu e proposicion di cambio di 
SEPIA/STA pa gobierno. 

Derecho adkiri ta wordo 
camufla y trahado ta den 
servicio di otro sin dere- 
chonan 

Awe nos ta wak con fun- 
cionnan cu arbeidernan ta- 
bata haci, ta bay pa otro 
companianan, tercerisacion. 


Den hopi caso nos ta wak cu 
ta trahado di Tempo, di otro 
uitzendburo of di un compa- 
nia ta haci e trabao aki. Traha- 
donan cu no tin derechonan 
manera e ambtenaar. Pues 
gobierno y sigur e compani- 
anan estatal, Setar ta campe- 
on, no ta laga su trahadonan 
haci e trabao, pero ta pasa e 
tareanan pa tercera instancia, 
cual nos ta yama tercerisa- 
cion. 

Nos por bisa cu gobierno y 
companianan estatal ta haci 
un derecho adkiri bira nulo. 




Notintempo 
pa laba y Seca bo 
Pañanan! 

Pa$ay Laganan na: 


Reiojes 

Pulseras 

Cadenas 

Dijes 


Compramos 

Vendemos 

Arreglamos todo tipo de Joyas 

Contamos con uit Buen Surtido de 
Pulseras y Baterias para Relojes 

Habri di Dlaluna pa Diasabra 
9:00am pa lOOom v di ?:00pm - G:00pm 


LAUNDRY 

Habñ di Dialuna pa Diasabra 
1:30am non stap 7:3Gpm 
Diadomingo de SOOam - IOOditi 

Tel: 587 0772 


Nos ta graba 
tur sorto di 
articulo 
di metal 
yama of 
bishita nos 


JOYERIA 

COMPRA Y VENTA 


aqua 

Iaundry 


Tanki 

Leendert 17B-A 
Tel: 587 3940 
Fax: 587 2478 
Cell 592 9055 


emaik adatberlowllaig/iive.cóm 






























































BJfePw 


DIARANSON 12 SEPTEMBER 


A12 |RIBA CAYA 


Auto a dal den barancanan na Rooi Frances 


ORANJESTAD - Diadomingo mainta, chauffeur den 
un Nissan Versa a haya su mes den un accidente fuerte 
cu a laga hopi daño material. 

Ora e chauffeur tabata bayendo direccion zuid pa Sabana Ba- 
sora, den e birada na Rooi Frances y Rooi Taki na e saliña, a 
perde control di e auto, hisa handrem y bay dal den baran- 
canan kibrando e auto full dilanti. Te hasta airbag a sali, aunke 
no tabata tin ningun persona herida, pero daño na e auto ta- 
bata basta. Polis a presenta pa tuma dato y roadservice a keda 
encarga. 






Brickell’ Bay 

HEKH CLU* * SFA / 



OPEN POSITIONS 

ACCEPTING APPLICATIONS 

Brickell Bay Bcach Gub & Sps is -currently accepting applecations for 
full-time restaurant staff at Joe's fli Guisseppe rcstauram. 

WAITERS / BUSSERS / KITCHEN COOKS 
Basic Work Requirements: 

■ Minirniim 1 year previoç& restaufuant experience 
* Good conrtmunication skillsin Papiamento., Englisb and Spanish 
v Mu st be a ble to work shifts, day & nig ht shift. 

■ Mu&t háve Içgel work sEatus In Arube 



Applicants must ap p ly in person at Brickell Bay Baach Club & Spa hotel 
Iqçated at J.E- IrauHHJin Blvd. 370 pr email re&ume Xo 
nadia@ brlckcll bayaruba.-com 


Auto casi a drenta lama na Rodgers Beach 


ORANJESTAD - Dia- 
domingo den careda di 
4or di atardi na Rodgers 
Beach, a sosode un acci- 
dente unda chauffeur den 
un Swift pa un of otro mo- 
tibo, e auto a baha di hal- 
to, pasa door di e matanan 
y casi drenta lama. 

Debi na e impacto cu e auto 
a dal den e mata y e bahada, 
e chauffeur a resulta herida, 
polis a yega basta lihe pa 
yuda y ambulance a atende 
di biaha cu e victima pa keda 
transporta pa centro medico. 



Chauffeur a kibra borchi trafico 



ORANJESTAD - Diadomingo marduga na e Y-Splits- 
ing pabou di Citgo na Boulevard, un chauffeur mascu- 
lino den un Kia Rio, biniendo for di pabou a lubida riba 
esaki y subi e acera. 

Debi na velocidad cu a subi acera, a dal den baranca y ranca 
borchi trafico. E impacto tabata fuerte, pero e chauffeur no 
tabata herida. Polis a presenta y a pone e chauffeur supla y a 
surpasa e limite basta y a keda deteni hiba warda. 


























SHOP 

ANDM 

WIN 

AN OFFER SO GOOD EVEN SAISTTA AGREES 

Use any Aruba flank Credii Card and enier to win Awy 1 ).on t JASHI* 


For more i nfofmatioFi visil: 


www. aru babank.com 



Holo di marihuana a alerta polis 


ORANJESTAD - Dialuna 
atardi polis di strand pasan- 
do dilanti Riu hotel a ripara 
holo di marihuana ta bin for 
die area. 

Ora e oficialnan a pasa banda 
di un Chevrolet Optra y a 
bay para esaki di biaha. Ta- 
bata tin dos hoben aden y ora 
a coba den e auto a topa cu 
un klop. A tuma e auto den 
beslag pa investigacion. 



Auto a dal peaton cu a crusa caya net su dilanti 


ORANJESTAD - Anochi laat durante weekend, riba 
L.G Smith Blvd altura di ex Bushiri hotel, a sosode un 
accidente unda auto a dal un peaton. 

Ta asina cu un Yaris bayendo direccion pabou, ora cu un bus 
di Arubus a baha hende na e bushalte chikito banda pazuid di 
caminda, y net e bus ta subiendo caminda bek, e peaton a cru- 
sada caminda sin a paga tino na trafico biniendo for di pariba 
y aki e Yaris a dal e homber di flush. 

E peaton a bula cay riba caminda, dal su cabes basta duro, y 
kibra brasa y pia. Personanan cu a mira e accidente a core baha 
di nan auto bati alarma na polis y yuda e persona. Patruyanan 
a yega basta lihe solicita ambulance pa yega di biaha pa atende 
cu e victima. Polis di trafico y specialista a acudi na e sitio 
pa haci nan investigacion hunto cu departamento tecnico. E 
victima mes a keda transporta pa hospital pa atencion medico. 
Polis a pone e chauffeur supla y a supla basta abou mes casi 
nada, pues alcohol no tabata un factor den e accidente. 

A14 l INTERNACIONAL 


Celebracion di 70 aña di Nort Korea a culmina cu un rally 


PYONGYANG (AP) — Decenas di miles 
di studiante Nort Koreano a rally na e Kim 
II Sung Square na Pyongyang den e ultimo 
gran evento di e 70 aniversario di e pais, un 
celebracion elabora cu a demostra e aspira- 
cionnan di e pais pa crecemento economico y 
unidad Koreano. 

E rally ayera anochi a consisti di un multitud di 
studiante universitario y di educacion avansa, car- 
gando cu flambeu cu tabata forma diferente slo- 
gan gigante y palabranan cu por wordo mira desde 
ariba di e square. Lider Kim Jong Un no a atende 
e evento. 

E aniversario e aña aki a minimisa enfoke riba mis- 
ilnan y armanan nuclear cu a hiba e pais na borde 
di conflicto cu Merca un aña pasa. E1 a enfoca riba 



locual a bira un serie di cambionan sorprendente pa 
Nort Korea, cuminsando cu e anuncio di sr. Kim 
riba aña nobo, cu e lo busca pa mehora relacionnan 
entre Sur y Nort Korea, y e mehoracion di e rela- 


cionnan internacional di e pais. 

E eventonan di e 70 aniversario a mustra e esfuer- 
sonan di sr. Kim pa presenta un imagen mas polit- 
ico y menos belicoso. Tambe el a rebiba e weganan 
iconico despues di un hiatus di 5 aña, cu un presen- 
tacion espectacular cu tabata mustra hopi ‘pasivo’. 
Na dado momento, e presentacion a mustra potret 
gigante di sr. Kim, ora a duna man na presidente 
Sur Koreano Moon Jae-in, na e zona desmilitarisa 
cu ta dividi e dos paisnan. E imagen a wordo ricibi 
cu un aplauso fuerte na e stadion May Day. 

Presidente Trump a tweet su satisfaccion di no a 
wak ICBM den e parada, cual el a califica como un 
‘declaracion grandi y hopi positivo di Nort Korea’. 
“Danki na presidente Kim”, el a añadi, “nos lo mus- 
tra cu tur hende tabata fout! No tin nada miho cu 
un bon dialogo entre dos persona cu gusta di otro!” 



Suecia ta uni e movemento 
derechista Europeo 


Polis Thailandes ta cancela 
discusion tocante Rohingya entre 

periodista 



BANGKOK (AP) — Polis na 
Thailand a caba cu un foro or- 
ganisa pa periodista stranhero, 
unda tabata discuti si oficialnan 
militar na Myanmar lo mester 
enfrenta husticia pa e supuesto 
abuso contra derechonan huma- 
no cometi door di nan forsa nan 
contra moslim Rohingya y otro 
minorianan etnico. 

Como un dozijn di oficialnan di polis 
a presenta prome cu e panel di discu- 
sion planea ayera anochi na e Foreign 
Correspondents Club di Thailand, y 
a ordena e panelistanan pa no papia. 
E oradornan planea pa e evento ta in- 
clui Tun Khin, un activista Rohingya 
basa na Reino Uni; Kobsak Chuti- 
kul, un ex- diplomatico Thailandes; y 
Kingsley Abbot, un representante di e 
comision internacional di hurista, un 


grupo defensor di derecho. 

Polis na e evento na Bangkok a haci 
entrega di un carta, unda ta pidi pa 
cancela e discusion di panel titula ‘E 
generalnan di Myanmar lo enfrenta 
husticia pa nan crimen internacio- 
nal?’, pa motibo cu e lo por causa 
daño na siguridad publico, afecta rel- 
acionnan internacional, y duna opor- 
tunidad pa causa problema. 

Sin embargo, coronel di polis Tha- 
watkiat Jindakuansanong a bisa e or- 
ganisadonan, ‘nos no ta puntra. Nos 
ta dunando ordo pa cancela e evento.” 
Ta kere cu esaki ta e di seis biaha cu 
polis a forsa e cancelacion di un even- 
to di e grupo aki, desde cu militarnan 
Thailandes a tuma poder for di gobi- 
erno electo na 2014. Eventonan po- 
litico sensitivo tambe a wordo cancela 
na otro sitionan. 

Sr. Abbot, un consehero legal interna- 
cional di halto rango cu e comision di 
hurista, a bisa cu ‘esaki ta un cuestion 
di caracter global, y Thailandia, como 
bisiña di Myanmar y un bos lider den 
ASEAN, lo mester tuma liderazgo pa 
atende cu e situacion’. ASEAN ta e 
Asociacion di Nacionnan di Sureste 
Asiatico, un grupo regional cu ta con- 
sisti di 10 miembro. 


hj 



STOCKHOLM (AP) — Suecia 
a bira e ultimo pais Europeo cu 
a mira un cambio den su orden 
politico despues di critica contra 
inmigracion a gran escala, ora cu 
votadonan a duna sosten na un 
partido ultra- derechista y debil- 
itando partidonan estableci. 

Eleccionnan diadomingo a laga 
e dos rivalnan — un grupo cen- 
tro- iskierdista y un aliansa centro- 
derechista — cu como 40 porciento 
di e votonan cada un, preparando 
asina pa locual ta spera di ta siman- 
nan largo di incertidumbre y un 
coalicion compleho prome cu un 
gobierno nobo por wordo forma. E 
democratnan Sueco, kende tin nan 
raiz den e movemento neo- Nazi 
pero a traha den ultimo añanan pa 
mehora nan imagen, a gana 17.6 por- 
ciento, compara cu nan 13 porciento 
na 2014, cu ta laga nan den posicion 
number 3. E resultado ta mustra 
cu e partido no ta suficientemente 
fuerte pa lidera un gobierno, pero e 
ta refleha con profundo ta e trans- 


formacion cu Suecia, un pais famoso 
pa su polisa nan progresivo, ta pas- 
ando aden pa motibo di migracion. 
E eleccion general diadomingo ta- 
bata e prome desde cu Suecia, cu un 
poblacion di 10 miyon, a tuma un 
record di 163mil migrantenan den 
2015, e mayor cantidad per capita di 
paisnan Europeo. Esey despues di e 
yegada di cientos di miles di solici- 
tante di asilo. Desde 2015, e gobi- 
erno centro- iskierdista a restringi 
inmigracion, pero hopi Sueco ta 
keha cu sociedad no por carga cu e 
integracion di tanto persona nobo, 
hopi di nan moslim di Africa y 
Middle East. E forsa creciente di e 
democratnan Sueco tambe ta refleha 
con e taboo nan bieu ta colapsando. 
Algun aña pasa, Sueconan lo wordo 
tacha como racista si nan sugeri cu 
e pais tin limite riba cuanto inmi- 
grante e por tuma, of si expresa e 
punto di bista cu ta dificil pa integra 
Africanonan y Arabiernan. Pero cada 
bes mas hende ta expresa dicho ide- 
anan den forma liber, cual ta añadi 
apoyo pa e partido. E eleccion a yega 
despues cu partidonan populista y 
anti- migrante a alcansa logronan 
significante na Alemania, Austria y 
Italia desde 2015. E otro paisnan a 
carga cu e peso mas grandi di aco- 
moda esunnan cu ta huy for di guera 
y conflicto, of simplemente ta busca 
un miho bida na un otro luga. 

Subway y Coca Cola ta presenta: Locura tey bek! 8 pan, 

7 dia pa unicamente Afl 9,- 


ORANJESTAD - For di- 
aluna caba telefon no a 
stop na oficina principal 
di Subway ora cu den dife- 
rente medio di comuni- 
cacion a anuncia pa keda 
pendiente pa Locura na 
Subway. 

Di e momento cu a anuncia 
esaki hopi den nos comu- 
nidad a cuminsa puntra nan 
mes si ta berdad Subway lo 
bin cu 1 siman mas di locura 
den 2018. 

Pero awe despues di dos dia 
di hopi tension nos di Sub- 
way ta sumamente orguyoso 
di lansa nos di 2’Siman di 
Locura’ unda cu pa 1 siman 
largo bo por scoge entre 8 
sub den forma di un combo 
pa unicamente AWG 9,- pa 
combo Incl. BBO! 


ball Marinara como un item 
tambe di locura! 

Pues awor pa unicamente 
AWG 9,- (incl BBO)bo por 
scoge entre un di e ocho 
6 M subs nan participante aki 
hunto cu un 21oz fountain 
drink y 2 cookie di bo es- 
cogencia. Pues un combo 
completo pa yena bo stoma 
completo! 

E siman di Locura ta cuminsa 
awe 12 di september ya caba 
for di 7:30am y ta caba dia 18 
di september ll:00pm ora cu 
nos localidad nan ta cera. 

Subway kier a invita pueblo 
henter pa pasa awe mes cerca 
nos y probecha di e gran ofer- 
ta aki. Pues ya bo sa durante e 
dia nan aki no mester worry 
cabes pa cushina. 


E campaña aki manera men- 
ciona ta valido pa 7 dia so. 
Pues probecha di e tremendo 
oferta aki! E 8 sub nan cu ta 
participa den nos ‘Siman di 
Locura’ ta e dushi Black For- 
est Ham, e tremendo Ital- 
ian B.M.T., e low fat Oven 
Roasted Chicken, e delicioso 
BBQ Rib, di lama e dushi 
Seafood Sensation ySeafood 
& Lobstery tambe e pan su- 
per saludabel di Veggie Delite 
pa tur esunnan cu no ta come 
carnie biaha aki Subway ta in- 
troduci nada menos cu Meat- 


Subway tin 7 localidad situa 
strategicamente rond di nos 
isla y habri tur dia di 7:30am 
pa lLOOpm pa sirbi pueblo 
di Aruba. Pues por bishita 
sea Subway Cura Cabai, Sta. 
Cruz, Paradera, Alhambra, 
Dakota, Palm Beach of Re- 
naissance Marketplace pa 
busca bo sub faborito. Pa mas 
informacion tocante promo- 
cion of campaña di Subway 
of pa comparti bo experencia 
bishita www.facebook.com/ 
SUBWAYARUBA pa bo 
keda bon informa. 






7 Dia - 7 Combo - Awg 9 


combo 


SEAFOOD 

SENSATION 


CHICKEN 


Campana ta dura di 12 pa 18 di september 

- HOilANO TfiADE PINMER 
i NETWORK EVENTS 


PARTICIPATION FEES: 


■ AGRiiUSiNESS & rtORTicuLTLifiL 

* WATER & LQGPSTICS 

* LiFE SCIENCES & NEAL TH 

■ iicYCLÉ MOanrrv 

VISITSTO COMPANIES GOVf 
itámruTioNS 


WORKSHOPS 
AND KNOWLEDGE 


Nail Art a transforma hopi den e ultimo añanan 


ORANJESTAD - Reciente- 
mente Lenks Belgie y Glitzy 
Nails & Le Topaz representa 
pa Nagelstyliste Profesional 
Instructor Esseline Croes, a 
presenta un Nail Art Workshop 
y finalisa cu un Nail Art Com- 
petition. 

E significativo di manicure a trans- 
forma hopi den e ultimo añanan. E 
arte di huña, pintamento y traha- 
mento di diseño cu decoracionnan 
chikito riba e huña ta bira dia pa 
dia mas popular pa e hende muhe 
y por medio di e huña ta expresa su 


individualidad, su sentido di moda, 
creatividad y hasta su humor. 

Durante e tayer e participantenan a 
uza nan creatividad y presenta hu- 
ñanan sumamente bunita y asina 
a prepara nan mes bon pa e com- 
petencia. Tur participante a keda 
sumamente contento cu e resul- 
tado. Esaki ta segun e comunicado 
cu nos a ricibi. 

Esunnan cu a ricibi nan diploma 
como Acryl Nagelstyliste Profe- 
sional ta Suzanne van Baak. Pa 
Acryl Nagestyliste Technician a 


ricibi nan diploma, Jarina Geer- 
man, Desiree Kock, Angela Bar- 
rantes. Pa categoria Basico Stella 
Vrolijk, Angeline Trimon, Marjo- 
rie Atencio, Carouna v. Seferina, 
Stephanie Edwards, Zilha Wever. 
Pa Perfect Manicure, a ricibi nan 
diploma Maritza Garcia y Ruth 
Alegria. 

Pa e competencia di Nail Art Be- 
ginners, ganadora tabata Desiree 
kock, segundo luga Angela Baran- 
tes y tercer luga Jarina Geerman. 
Nail Art Profesional, ganadora 
Rebeca Morillo, segundo luga Su- 


zanne van Blaak y tercer luga Ruth 
Alegria. Miembronan di hurado 
di e Nail Art Competition tabata 
Julio Andrews, Jennely Willems y 
Sugeilis Tromp. 

Entrega di tur premio tabata den 
man di Miss World Aruba Nuri- 
anne Helder y Miss Aruba Hispa- 
no America Raquel Reeberg. “Un 
danki special na Nurul van Ton- 
geren y Leon van Tongeren Lenks 
Belgie pa a hasi e Nail Art Work- 
shop y Compettion aki posibel na 
Aruba y tambe na Paula Engelen di 
AVB pa tur e cooperacion duna pa 
cu e tayer y competencia.” 






Deloitte 


Aruba Ports Authority N* V* (APA) heeft ats dod een veilig, efficsint, toegankelijk transportsysteem te bieden dat de mobiliteit van mensen 
en goederen waarborgt en een bijcfrage levert aan de econocnisehe ontwikkeling en het (cruise) toerisme. APA beheert zowel de haven ln 
Oranjestad ats die ln Barcadera. APA is een organisatie met ambitieuze plannen voor de toekomst. Het team bestaat urt ca. 80 pefsonedsleden. 
Ten behoeve van deze kJant is DeJoitte Dutch Caribbean op zoek naar kandicTaten voor de functle van: 


De functie 

Als Algemeen Directeur van APA bent u verantwoordelijk voor de ontwlkkeling en Implementatle van het 
strategisch en tactisch beleid van de organisatie ter reaksatie van de organisatiedoelen. U initieert en 
implementeert innovatie binnen de Organtsatie met een foOJS Op commenciéle en operationele ontwikkeling. U 
geeft felding aan en participeert in diverse projecten, onder andere op het gebied van cnjise toerisme en 
(havenjgebiedsontwikkçling, en u werkt samen met relçvante (intemationate) staketiolders. U draagt zorg voor 
integraal management van de organisatie en u rapporteert aan de Raad van Commissarissen, 

Uw profiel 

U beschikt orver een relevante afgeronde academjsche opleiding en u heeft minimaal 5 jaar relevante werkervaring 
in een managementfunctie. U heeft bij voorkeur kennis en/of ervaiing in de marrtieme sector en/of met 
havenbedrrjven. U bent een entrepreneur met visie en houdt van de uitdaging om bedrijven verder te laten 
groeien. U heeft een inspirerende en coachende leiderschapsstijl en bent in staat een positief werkkllmaat te 
creáren en mensen mee te krijgen. U hent organisati«ensftief en weet lidi uttstekend In een politlek bestuurlijke 
omgeving te bewegen. Daarnaast beschlkt u over sterke commerciéle-,, onderhandelmgs- en cbangemanagement 
vaardégheden. U heeft doorzettingsvernriogen en u bent flexibeL Tevens beschikt u over goede mondeJinge en 
schriftelijke vaard igheid in het Nederlands, Engels en het Papia mento. Spaans is een pré. 

Hetaanbod 

Onze kEant biedt marktconforme arbeldsvoorwaarden en een uitdagende functie in een dynamische organisatie. 

Procedure 

Voor nadere mformatie kunt u contact opnemen met mevr. Esther Baaij, Senior Manager Human Capital Cbnsultancy H Learning & Assessments bij 
Deloitte Dutch Caribbean via tel: (+297) S286200. U kunt uw sollicitatiebrief en CV vóór 1 oktober a.s. e-malen naar ecroes#deloltte.aw. U 
ontvangt blnnen twee werkdagen een ontvangstbevestiging. Een assessment kan deel uitmaken van de selectieprocedure. Uw sollicitatie wordt 
vertrouwelijk behandeld. 

Dekxtle rtferS tn one v mdrt of Déloitte TOuChe TDhmatkJi Lrmiled, a UK private comiHny hmitod try guánantee its nMwdrfc df member finAS arid theff TEHaled entities. OTTL Md e8di cf its 
nwmber fjmtj Pegaliy SLparate indcpendent entities. CTR (aho rtrferred to "Ddoitte Glofean d«s (Mvide sefvfees to drents, Ptease see {"DTTL'), mmv^crnexonVabout 
tv a more dgritad uesaiptiyn çf me leoa] stfvcture of PTg and b rognber fimis, Fg infp gmtact Dtioitte Putth CanWjean, 

Seleccion di Aruba a derota ekipo di Bermuda 3-1 



ORANJESTAD - Recientemente den stadion Ergilo 
Hato a tuma luga e gran partido entre Aruba contra 
Bermuda. 


Aki ta caminda cu e Seleccion di futbol di Aruba ta derota 
ekipo di Bermuda cu score di 3-1 durante e partido di Con- 
cacaf Nations League cu ta tumando luga na nos ruman isla 
Corsou. 


Golnan pa Aruba a wordo anota pa Ronald Gomez, Erik San- 
tos y un penalty di Raymond Baten. 

Team Portafino ganado absoluto di Dorado Challenge 



ORANJESTAD- Durante fin di siman cu a pasa Aru- 
ba Nautical Club a organisa e competencia di pesca 
‘Dorado Challenge’, patrocina pa Boat and Fishing 
Paradise. 

E torneo di pesca mas gusta bou di tur e amantenan di deporte 
di pesca na Aruba. Un biaha mas e asistencia tabata grandi y 
un dushi ambiente. Diabierna anochi a cuminsa cu e registra- 
cion unda 15 team di 4 persona a inscribi pa sali bay pisca e 
siguiente dia. E unico pisca cu tabata valido pa e competencia 
ta e dorado mas cu 6 liber. 

Diasabra mainta despues di saboria un bon desayuno, tur pis- 
cadonan a sali 7am. Despues di henter un dia ariba lama tur 
team a drenta bek pa 3pm di atardi cu jug di pisca cla pa pisa. 
Esaki ta segun e comunicado cu nos a ricibi. 

Team Ganado ta: Portafmo, bou guia di capitan Hendrik 
Marsman. 

2ndluga: Team Savaneta criyo (Talika) bou guia di capitan 
Andy Thijsen 

Y Best Angler ta Joselito de Cuba cu un dorado di 24 liber di 
e team Savaneta crioyo. 

Nos kier a gradici tur cu assisti na nos torneo di pesca, nos 
patrocinado fiel esta Boat and Fishing Paradise na Cumana y 
tur e participantenan. 

Selecta: 

Spuiters QCP a titula Campeon di Baseball Clasico 40+ 


ORANJESTAD - Durante e wega final di Baseball 
Clasico 40+ cu a tuma den Joe Laveist na San Nicolas, 
ekipo di Spuiters Quality Chiropractic ta gana Brazil 
Lucor cu score di 10-5 y asina tambe ta titula Campeon 
di Baseball Classico 40+ 2018 bou di maneho di Lud- 
win Dabian. 

Ekipo di Brazil Dental Care bou di maneho di manager 
Booshi Wever a keda na di dos luga. Na di tres luga a keda 
Leftover di Nildo Wernet y na di cuater luga New Arrivals di 
Rock Angela. 

Premionan individual a bay pa: 

Homerun King: Ryan Richardson 
Champion Batter: Eddy Flanegin 
Pitcher: Ludwin Dabian 
MVP: Richard Nun Flanegin 





JOE LAVEIST BALL PARK 


BA TT£R BALL STRfKE OUT 

\E | — | 

I t 23456? B9 10 RUfiS HITS ERRS 

SPlUTEfts QSBE m? |Q IB □ 
i«Ç0R □□□□□□ • 5 B 5 


ORANJESTAD - E hoben 
deportista Jernilius Mar- 
tina a wordo nomina pa 
Sport Talent 2018. Pa gana 
esaki, e mester apoyo di 
comunidad. 

E hoben deportista Jernilius 
Izaiah Martina a nace 11 Juli 
2012 na Hulanda. Jernilius su 
mayornan ta rAubiano biba 
na Hulanda. Su opa parti tata 
ta Martina cu a bini for di 
Corsou. Jernilius ta esun di 
mas chikito den su ruman- 
nan. E tin 3 ruman mas gran- 
di cual ta Jayron, Jerianne y 
Jeremiah. Desde cu Jernilius 
a nace, su mayornan tabata 
hopi druk cu ne cu afspraak 
na diferente hospital pa asina 
por yud’e. Na prome instante 
dokternan a kere cu su heup 
no tabata den su kom y a haci 
differente test nan pa wak si e 
por bay bek na su luga. 

Pero no a logra, Jernilius tin 
PFFD type A. (Proximale Fo- 
cale Femur Dysplasie). Mas 
facil splica, el a nace cu un 
limitacion, un pia mas corti- 
co cu e otro. Segun tempo ta 
pasa, tur ora mester a hib’e pa 
pas aan su sapato y prothese. 
Tambe mester a cumpli cu su 
control nan di dokter pa wak 


Ban yuda Jernilius Martina 


su crecemento. Mucho no 
por a wordo haci pe te ora e 
bira mas grandi e por haci op- 
eracionnan. 

Jernilius ta bay scol basico 
hunto cu su rumannan. E por 
cana bon cu su sapato traha 
special pe. Pero no por cana 
distancia nan largo, p’esey ta 
purba logra haya un rolstoel 
pa Jernilius. E ta un hoben 
hopi activo y gusta core, pero 
debi na su limitacion hopi 
biaha e no por core mes- 
cos cu otro muchanan y e ta 
cay. Su sapato ta pisa, cual e 
ta haya fastioso, paso mucha 
homber gusta core y hunga 
pafo manera tur otro hoben. 
Preferibel ta kita esaki. 

Despues di haya informacion 
di diferente deporte, Jernilius 
a kies pa 3 cu e gusta. E ta un 
hoben deportista cu hopi as- 
piracion y ta activo den lan- 
damento, racerunning y ten- 
nis riba rolstoel. Su trainer 
di tennis rolstoel a nomina 
Jernilius pa e por bira Sport 
Talent 2018. Banjudajernili- 
us #TeamJernilius. Via e link 
aki por wak : www.unieks- 
porten.nl 

Parlamentario Mervin Wyatt-Ras (AVP): 

‘Ex-presidente di parlamento ta lamenta e poco reunionnan y poco 

contestanan di ministernan na parlamento’ 


ORANJESTAD - Ex- 
presidente di parlamento, 
Mervin Wyatt-Ras tabata 
presente na clausura di 
aña parlamentario 2017- 
2018. Durante e reunion 
publico cu a scoge presi- 
dente y vice-presidente di 
parlamento a trata e ‘over- 
zicht’ di trabounan di par- 
lamento durante e aña 
parlamentario cu a pasa. 

E aña ey tabatin tres presi- 
dente. Sra.Wyatt-Ras, sr. Be- 
saril y sr. Thijsen. Sra. Wyatt- 
Ras ta corda bon cla cu ora a 
clausura e aña parlamentario 
2016-2017, esunnan di Mep 
tabata grita cu commissie 
landsuitgaven mester a reuni 
y cu eynan a faya, mientras cu 
awor cu dicho comision no 
a reuni niun biaha bao nan 
presidencia, esaki lo no ta 
ningun problema. Pa loke ta 
‘vragenuur’ cu minister mes- 
ter bin parlamento pa contes- 
ta parlamentarionan pregunta 
no tabatin ningun. Esaki ta 
refleha e intransparencia di e 
gobierno cu a priminti tur lo 
contrario. Ademas por nota 
cu e comisionnan no a reuni 
mucho, cu excepcion di e 
comision cu ta atende asun- 
tonan domestico, esun finan- 
ciero economico y asuntonan 
di reino. E comisionnan aki 
a reuni 10 biaha of mas. Pa 
loke ta trata independisacion 
optimalisacion etc. no a reuni 
mes. 

Preguntanan por escrito di 
sra. Wyatt-Ras na minis- 
ter por nota cu ningun no 
a ser contesta dor di gobi- 
erno. Y ora ripiti e pregun- 
tanan den reunion publico 
e ministernan ta rabia. Por 
lo general menos cu mita di 
e preguntanan haci dor di 
gobierno a ser contesta. E 
ministernan pio den contes- 
ta na parlamento ta Dangui 
Oduber(MEP), sigui dor di 


Evelyn Wever-Croes (MEP), 
Rudy Lampe(RED), An- 
din Bikker(POR), Chris 
Romero (MEP), Xiomara 
Ruiz Maduro(MEP), y Glen- 
bert Croes(MEP),. 

Kiermen cu tur esunnan cu 
a grita den parlamento pa 


gobierno contesta nan, awe 
nan no ta contesta parlamen- 
tarionan, hasta di nan pro- 
pio partido. Pues tin cu bisa 
papia y critica ta facil ora di 
haci loke a priminti e rabo di 
e porco ta krul. Wyatt-Ras ta 
spera cu den e aña parlamen- 


tario cu lo sigui e presidente 
di parlamento lo pone ordo 
cerca cierto di su coleganan 
pa hisa nan nivel di debati y 
pone ordo ora fanaticada ta 
bin grita parlamentarionan 
di nan contra partido pa tur 
sorto di nomber. Presidente 


mester tuma accion contra 
e ‘bulllying’ cu ta tuma luga 
den publico dor di nan coor- 
dinadornan. No por ta asina 
cu tin hende ta gana placa di 
pueblo y ta bin grita repre- 
sentantenan si pueblo pa tur 
sorto di cos. 

Booshi Wever (UPP): 

‘Oil & Gas Industry desk a bira uitzendburo pa sub-contratistanan?’ 


ORANJESTAD - Siman pasa 
nos por a tuma nota di un 
publicacion di e asina yama 
Oil & Gas Industry Desk na 
unda ta mustra e tipo di tra- 
hadonan cu tin mester den e 
proyecto di rehabilitacion di 
e up-grader cu Citgo tin dos 
aña ta bezig cu ne. 

Na prome bista no ta mus- 
tra cu tin nada malo cu esaki, 
pero e gobierno actual parce 
di a pega cu e mesun mala 
maña di corupcion cu esun 
anterior pasobra tin indica- 
cion cu aki tambe tin ‘gato 
escondido’! 

Normalmente ta publica e 


vacaturanan cu tm y esunnan 
cu ta kere cu nan ta cumpli 
cu e rekisitonan por acudi 
na DPL of den e caso aki na 
e O&G Industry Desk,pero 
kico nos ta mira? 

Loke cu ta resalta ta cu DPL/ 
Gobierno a bira un tipo di 
uitzendburo pa companianan 
cu ta interesa pa traha den 
Citgo y ta hasta a bay asina 
leu di informa of miho bisa 
exigi di Citgo cu cua compa- 
nia nan mester traha cu ne. 
Na luga cu e vacatura ta diri- 
gi pa personanan interesa den 
e posicionnan aki, e ta dirigi 
na “sub contratista” interesa 
den traha pa Citgo. Esaki NO 


ta e procedura normal paso- 
bra semper ta personanan ca- 
pacita ta ser busca pa e posi- 
cionnan, no contratistanan cu 
por Tever’e personal. Akinan 
e wega ta sinta paso asina aki 
ta e unico manera legal cu un 
grupito incluyendo RDA ta 
haya control y logra hinca e 
companianan cu nan tin ben- 
eficio directo cu ne. 

E mesun modus operandi 
den MdM su tempo, na unda 
MEMCO y despues PMEC 
a wordo privilegia cu ayudo 
di e mesun ‘untouchable’ di 
RDA y di e gobierno anterior. 

Nos a yega di bisa caba cu tin 


un tipo di Cartel den henter e 
asunto di e up-grader aki. Ta 
un par di contratista cu dirip- 
iente a sali for di M nowhere M , 
ta esunnan cu ta haya tur e 
contractnan e ultimo tempo. 
E nomber cu ta zona hopi ta 
esun di GTS Aruba cu segun 
informacion tin lasonan hopi 
estrecho cu e ‘untouchable’ 
di RDA. E compania GTS 
Aruba diripiente tin un lista 
cuantioso di personal local 
disponibel, mientras niun di 
e personanan aki ta traha pa 
e compania aki. O&G Indus- 
try Desk ta bisa e personanan 
cu ta solicita pa nan acudi 
cerca GTS prome. GTS na 
su turno ta presenta un lista 


di experto local na O&G In- 
dustry desk. DPL / Gobierno 
di su banda ta forsa Citgo pa 
traha cu e companianan aki. E 
compania manera menciona 
tin laso estrecho y basta di- 
recto cu e famoso duo, esta e 
‘untouchable’ di RDAy Her- 
bert Mensche. E ultimo aki a 
haya un trabou cu tin decenas 
di arubiano cu tambe por haci 
esaki. E compania GTS reci- 
entemente a haya contracto 
pa traha e famoso planta di 
Algea for di RDA sin 

ningun destaho publico 
y keto bay ta encarga cu 
maneha un planta fantasma 
cu no ta operacional pero cu 
si tin personal diario ta huur 
cu RDA. 

Ta conoci cu na Aruba tin 
un cantidad grandi di compa- 
nianan local cu por haci tur e 
trabounan y duna tur e ser- 
vicionan necesario. Ta com- 
panianan cu semper a cumpli 
cabalmente den pasado y Cit- 
go sa esaki, pero ta parce cu 
awor kier kita pan di e com- 
panianan aki pa obviamente 
faborece nan propio grupo. 
Nos a compronde tambe 
cu niun contratista local, cu 
semper a cumpli y cu e ex- 
perencia necesario, ta hayan- 
do trabou directo. Solamente 
esunnan cu ta pertenece na e 
Cartel di RDA ta dichoso pa 
haya trabou directo. 

E Cartel den RDA ta consisti 
di por lo menos 2 compania. 
Banda di e compania GTS, e 
compania ‘Herbcat’ cu apar- 
entemente no tin ningun ex- 
perencia den e trabounan di 
refmeria, ta un otro dichoso 
cu tin contracto directo pa 
huur personal cu RDA. Ob- 
viamente e lo mester ta forma 
parti di e cartel tambe. 

No lo straña nos cu ya caba 
a involucra e director nobo 
di Citgo pa sigui cu e fiesta 
cu tabata existi den e gober- 
nacion anterior. Di e manera 
aki hunto cu e ‘untouch- 
able’ di RDA, H.Mensche 
(cu pa colmo ta un sorto di 
persona non grata na su pro- 
pio isla Corsou) y e director 
nobo di Citgo, sigui M wheel & 
deaf' na nan antoho y awor 
cu ayudo di e gobierno actual 
tambe. 

Un biaha ta wordo demostra 
cu nada a cambia ta sola- 
mente a cambia e hende of 
hendenan cu lo haya parti di e 
bolo. Si no ta di linksom nan 
lo haya esaki, ta di rechtsom. 

Parlamentario Arthur Dowers (AVP): 

‘Insisti pa ‘integriteitskamer’ pero formando gobierno cu politico cu 

nan mes a keha pa corupcion’ 



ORANJESTAD - Integrit- 
eitskamer ta un proyecto 
cu pa hopi aña caba ta 
wordo traha ariba, ca- 
minda diferente estudio 
a wordo haci pero e mo- 
mento pa el a wordo im- 
plementa pero aki ta trata 
di un asunto serio y no a 
ser logra, parlamentario 
Arthur Dowers di fraccion 
di AVP a declara. 

Sinembargo sr. Dowers a 
mustra, mirando ponen- 
cianan di prome minister 
Wever Croes, kende a declara 
siman pasa cu lo a detene 
varios persona kendenan ta 
meti den corupcion y cu e 
hendenan aki a sigui ehem- 
pel di ministernan, e ta kere 
cu esaki ta un cos sumamente 
baho pa e bisa. 

“Mi ta bisa esaki pa motibo cu 
e corupcion den e ambteli- 
jke apparaat ta un cos di tur 
tempo caminda nos conoce 
varios caso chikito y grandi 
di personanan cu a wordo de- 
teni, cu a wordo persigui pa 
diferente motibo y pa comete 
actonan di corupcion den e 
aparato gubernamental. 

Nos traha sumamente duro 
ultimo añanan na fortifica 
e departamentonan y mi a 
tende un minister declara 
cu tabatin 2 mil florin so pa 
Landsrecherche biaha. 

Ta un declaracion suma- 
mente ridiculo ya cu Land- 
srecherche su trabou no ta 
di biaha, Landsrecherche su 
trabou ta di haci investigacion 
hustamente riba violacion na 
di integridad. 

Tin varios caso cu a wordo re- 
solve y tin casonan cu a wor- 
do haci asina rafma caminda 
no ta logra pone man riba e 
persona pero en todo caso ta 
un tema cu semper, en todo 
caso bou di nos gobernacion 
y bou di mi responsabilidad 
como minister di Justitie a 
tuma esaki hopi na serio y 
atende cu tur caso. 

Ministerio Publico a haya 
moda pa traha y ta conoci aki 
na pais Aruba cu na momen- 
to den pasado ministerio pu- 
blico kier a haci investigacion 
bou gobierno di MEP, algo 
cu ta wordo papia no sola- 
mente na Aruba, pero hasta 
den circulo na Hulanda, ta 
cu a debilita ministerio pu- 
blico caminda e tempo ey a 
corto begroting di ministerio 
publico, corta cantidad di fis- 


calnan den ministerio publi- 
co cu nan no por a investiga 
ni crimen den e pais, corda 
pa investiga e situacionnan 
di integridad cu tabata tuma 
luga bou gobierno di MER 

Ora cu un minister presiden- 
te bin pafo y bisa cu e amb- 
tenaar ta sigui ehempel di e 
ministernan, mi ta puntra mi 
mes si su mesun primo cu 
durante di mi responsabili- 
dad como minister tambe a 
wordo deteni pa violacion di 
actonan di integridad, ta ken 
su ehempel el a sigui? 

Tin varios otro ambtenaar cu 
casonan grandi cu nos por 
corda caminda cu e amb- 
tenaarnan a wordo deteni 
y a wordo persigui y hasta a 
wordo condena pa violacion 
di integridad. 

P’esey mi ta haya cu ta 
un asunto sumamente di 
muchachada y poco seriedad 
pa bin afo como minister 
presidente y cu un tema asina 
serio, bin haci e tipo di acusa- 
cionnan aki. 


Di otro banda mi ta bisa cu 
si bo ta serio, con bo por bisa 
cu bo a haci denuncia contra 
di un persona, kende tabata 
forma parti di e gobierno 
anterior, pasobra nan ta blo 
grita cu 8 aña largo tabatin 
politiconan ta horta pero na 
mes momento 8 aña largo e 
mesun hendenan di MEP aki 
a bin ta acusando un persona 
di ta horta. 

Pero cu kende partido MEP 
a bay forma un gobierno 
di ‘strawberry’ cu ne, ta cu 
mesun persona aki anto mi 
ta puntra mi mes, abo como 
prome minister ta bin papia 
di integridad? 

Sorry señora pero integri- 
dad ta cuminsa na bo mes y 
si bo kier duna ehempel di 
integridad anto bo no mester 
a forma un gobierno cu cu 
un persona cu bo mes a crea 
masha hopi duda den su in- 
tegridad, kende bo a haya pa 
corupto y hasta boso a haci 
un denuncia na ministerio 
publico. 


Nos lo keda pendiente pa nos 
mira con e asunto di integ- 
ridad aki ta bay cana y nos ta 
hopi entusiasma pa bay mira 
kende ta bay den e comision 
aki y sigur kico e ta recomen- 
dacionnan cu nan ta bay bin 
cu ne pasobra misa ya cu mi 
ta parti di henter e proceso 
aki den diferente rapport cu a 
wordo traha y diferente per- 
sona cu a contribui pa yega 
un dia na un integriteitska- 
mer. 

Otro cos cu mi kier recorda 
prome minister Wever Croes 
ta cu el a acusa AVP su inte- 
grantenan cu nan lo tabatin 
contacto cu hendenan cu se- 
gun su persona no tabata in- 
tegro, pero nos sa cu su par- 
tido, no su persona so, pero 
otronan tambe y tin potret 
di esaki tambe, caminda por 
ehempel un politico di Cor- 
sou kende a wordo condena 
hustamente pa violacion flar- 
rante di reglanan di integ- 
ridad, tabata na su cas, riba 
jeep ta campañando cu nan, 
brasando otro pues a sostene 
MEP ampliamente nan su 


campaña, y awor ta mustra cu 
e persona ey pa prome minis- 
ter ta sumamente integro pa- 
sobra cu ta amigo di Evelyne 
Wever Croes y di MEP 

E ora nos tin cu puntra nos 
mes ta ki sorto di camber di 
integridad nos ta bay haya y 
mi ta spera cu ta un camber 
di integridad caminda un bes 
bo ta geel, bo ta integro y si 
bo no ta forma parti di e par- 
tido geel, anto e ora tur otro 
hende no ta integro mas. 

Tin casonan caminda por 
ehempel otro primo y awor 
formando parti di gobierno 
di MEP aworaki, den pub- 
licacionnan internacional a 
sali den prensa como amigo 
di un persona sentencia na 
Merca pa labamento di placa 
di droga y tambe pa motibo di 
ta fmancia terorismo y ta cos- 
nan cu prome minister mes- 
ter tuma na consideracion 
tambe si e kier papia di inte- 
gridad”, sr. Dowers a mustra. 

Minister Glenbert Croes (MEP): 

‘Door di vota contra di presupuesto 2018, Mervin Wyatt-Ras a vota 

tambe contra e Crisis Plan Social’ 




LIKEUSON 

■ I facebook 


Facebook.com/bondianoticia 


ra por ehempel SABA (nos 
grandinan), SVGA (hende- 
nan special), FDEC (arte y 
musica), FMAA (adictonan), 
Casa Cuna, Imeldahof, Ba- 
lansa Nobo etc. E gobierno 
cu sra. Wyatt-Ras a sostene 
ciegamente a masacra tur e 
fundacionnan social aki ca- 
minda den un forma criminal 
y di burdugu nan a percura 
pa corta den e alimentacion 
y airco di nos grandinan den 
casnan di anciano, a corta den 
ayudo di transporte y higi- 
ena dental na nos muchanan 
special, a benta e adictonan 
ambulante riba caya door di 
cera e shelter, a perhudica nos 
huerfanonan etc. Unda sra. 
Wyatt-Ras como profesional 
den e ramo social y na mes 
momento como parlamen- 
tario tabata durante 8 aña pa 
para e masacre cometi pa su 
partido AVP? 

Na mes momento den e plan 
social di gabinete Eman cu 
sra. Wyatt-Ras ta papia di dje, 
nan no a percura pa construi 
viviendanan social durante 8 
aña largo, pero nan a corda 
solamente pa construi un su- 
puesto Smart Community, 
caminda e prijs di huur di e 
viviendanan aki ta 2000 flo- 
rin pa luna. Awor esunnan di 
menos recurso den comuni- 
dad por paga e huur di 2000 
florin pa luna aki, sra. Wyatt- 
Ras? 

Finalmente partido MEP ta 
sugeri sra. Wyatt-Ras pa re- 
capacita, bin para banda di e 
gobierno actual y bin cu sug- 
erencianan positivo yudando 
e sector social cu a ser lubida 
durante 8 aña largo. 


ORANJESTAD - Despues 
cu durante 8 aña partido 
AVP a masacra e sector so- 
cial awe sin ningun tiki di 
cuero di cara nan kier apa- 
renta di tin e parti social 
na nan curason lubidando 
completamente con den 
nan gobernacion nan a 
hiba un maneho comple- 
tamente liberal caminda e 
pober a bira mas pober y e 
rico a bira mas rico, ya cu 
e parti social no tabata di 
nan interes. 

Un di e politiconan di AVP 
cu durante 8 aña nunca a 
percura pa sali na defensa 
di esunnan menos pudiente 
den comunidad ta Mervin 
Wyatt-Ras(AVP). Dilanti su 
nanishi su persona como un 
profesional den e ramo so- 
cial a mira con su ministro- 
nan di AVP a laga e sector 
aki na werki, pero pio ainda 
ta cu e no a interveni na nin- 
gun momento so pa para e 
masacre social, al contrario 
como parlamentario el a 
duna su aprobacion total pa 
su partido elitario AVP sigui 
masacra e sector aki. Nunca 


den e 8 añanan di gabinete 
Eman e por a sikiera bin cu 
mocionnan den parlamento y 
pa asina duna su gobierno e 
direccion corecto pa loke ta e 
parti social. 

Aumento di gastonan di 
personal 

Den un intento pa tapa tur 
maldad cu su partido AVP a 
comete contra pueblo, sra. 
Wyatt-Ras a declara cu bao di 
e gobernacion actual supu- 
estamente e gastonan di per- 
sonal lo a subi cu 0.6%, pero 
e ta lubida atrobe completa- 
mente di bisa con su partido 
AVP entre 2009 pa 2017 a au- 
menta e gastonan di personal 
di gobierno for di 315 miyon 
florin te na 378.6 miyon flo- 
rin cual ta un aumento bar- 
baro di mas cu 20%. Pero aki 
tambe sra. Wyatt-Ras a bira 
su cara y no a mira ni tende 
nada. 

AVP no a ehecuta plan in- 
tegral2013 

Pa bagatelisa e Crisis Plan 
Social di minister Glenbert 
Croes, awor sra. Wyatt-Ras 
kier pretende cu e plan so- 


cial aki ta un proceso y con- 
tinuacion di loke ya a ser 
haci caba den gabinete Mike 
Eman. Pero e parlamentario 
aki mester tin berguensa di 
bisa cu na 2013 tabatin un 
plan integral pa hubentud 
titula “generation of lead- 
ers” y cu e crisisplan actual 
ta parcialmente implemen- 
tacion di e plan integral aki. 
Pues figura bo, desde 2013 
gobierno di AVP a traha un 
supuesto plan y despues di 
4 aña net nada di e plan aki 
a ser ehecuta. Naturalmente 
implementacion di e plan aki 
no tabata di ningun interes pa 
e gobernantenan di AVP, ya 
cu aki ta placa so e plan aki lo 
costa y cu e gobernantenan di 
AVP no tin ningun beneficio 
fmanciero personal den esaki. 
Ta increibel cu durante 4 aña 
largo sra. Wyatt-Ras tabata 
sordo y mudo ya cu nunca 
el a puntra su ministronan 
con a para cu ehecucion di e 
plan aki, pero awendia si e tin 
e curashi pa constantemente 
puntra tocante ehecucion di e 
Crisis Plan Social di minister 
Glenbert Croes y pa cual por- 
cierto el a vota contra. 


Masacre den e sector so- 
cial 

Hecho ta cu e unico plan 
social cu realmente gabinete 
Eman a implementa tabata e 
plan di corta y elimina dras- 
ticamente den subsidio di tur 
e instancianan social, mane- 


Nos meta cu e Crisis 
Plan Social den 
proximo dos añanan 
ta elimina lista di 
espera di muchanan, 
hendenan cu mester 
di ayudo y asistencia 
urgente 


MINISTER 

GLENBERT F. CROES 

Prome minister Evelyn Wever-Croes: 

‘Cultura ta importante, nos mester bib’e y pas’e pa 

nos futuro generacionnan’ 


ORANJESTAD - Week- 
end ultimo, Prome Min- 
ister Evelyn Wever-Croes 
a haci apertura oficial na 
e celebracion di Fiesta di 
Cunucu. Sra. Wever-Croes 
a reemplasa minister di 
Cultura Xiomara Ruiz- 
Maduro, kende no tabata 
presente pa motibo cu na 
ultimo momento como 
minister di Finansa a 
hay’e obliga pa representa 
Aruba na un reunion hopi 
importante na Paris. 

Stichting Monumenten 
Fonds Aruba a celebra e 
prome lustro di Fiesta di Cu- 
nucu na grandi y cu un exito 
rotundo ,na cas di cunucu di 
famia Britten na Calabas 71, 
na unda a duna realse na nos 
herencia cultural. Na e oca- 
sion aki, sra. Wever-Croes 
a duna un discurso cortico 
p’asina declara e fiesta habri 
oficialmente. 

“Pa gabinete Wever-Croes, 
cultura ta hopi importante. 
E ta algo cu nos mester biba. 
No ta algo cu nos ta papia so, 
sino algo cu mester wordo 


practica. Den bida nos tur 
tin retonan. Nos no por bisa 
cu e bida aki ta facil y sin do- 
lor di cabes. Mescos un pais 
tambe tin su retonan. Aruba a 
pasa den retonan grandi den 
pasado caba. Ora cu bin bek 
na e rais, y celebra den un 
ambiente asina na un cas cu 
tin tanto recuerdo, bo ta para 
keto un rato y realisa parti 
di nos historia. Mi a lanta 
cu parti di famia Britten aki 
y conoce nan historia. E cas 
di famia tin bunita historia y 
ta pone mi corda cu Aruba a 
pasa den retonan grandi y nos 
a surpasa nan y cada biaha nos 
ta sali mas fuerte di nan. Esa- 
ki ta haci cultura importante. 
Pa nos corda unda nos tabata 
ta, pa nos nunca lubida esey, 
pa nos bib’e, y pa nos pas’e pa 
nos futuro generacionnan. 

Mi kier a felicita tur esunnan 
cu ta haci e Fiesta di Cunucu 
posibel, haciendo hopi tra- 
bou y pasenshi pa e wordo 
realisa. Danki di curason den 
nomber di gobierno di Aru- 
ba y special den nomber di 
minister di cultura, Xiomara 
Ruiz-Maduro”. 

Oracion na honor di 
Inmaculada Curason di 
Mama Maria 


ORANJESTAD 
Grupo di Oracion di 
‘Inmaculada Curason 
di Maria’ ta recorda 
tur devoto nan cu 
diahuebs dia 13 di 
september ta reuni 
pa 6or di atardi na e 
monumento na Sta. 
Cruz, unda tin ora- 
cion pa 1 ora. 

Ta invita tur hende y 
devoto nan pa resa ro- 
sario. Oracion y canta 
na honor di Inmaculada 
Curason di Mama Ma- 
ria, despues tin misa pa 
7or pa cera e dia di Se- 
ñor. Tin buki di oracion 
na benta special pa resa 
na Inmaculada Curason 
Maria cu ta tur luna riba 
e mesun fecha. Tur ta 
dianan di resa rosario y 
medita riba bida y sufri- 
mento di Hesus Cristo. 

Diahuebs nos ta resa y 
medita riba e rosario di 
misterio Luminoso. Cu 
Dios nos Salbador no 
laga horcan Florence 
haci daño na nos islanan 
ni esunnan cu ta biba na 



costanan cerca di lama. 
Cu Mama Maria Reina 
di mundo cuida nos. 
Dia 15 di september ta 
recorda e dia di Mama 
Doloroso, un mama ta 
sufri ora e mira cu su yiu 
ta sufri, inocentemente 
bou mannan di burdu- 
gunan. Hasta a mat’e 
cruelmente. Bou di cruz 
e mama amoroso ta yora 
amargamente di weita su 
yiu stima crucifica. 

Resa pa mamanan di nos 
isla cu ta sufri pa causa 
di un yiu. Uni hunto y 
compaña na otro den 
oracion. 



31 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu inmenso tristeza na nos curazon pero conforme 
cu boluntad di nos Señor nos ta anuncia e 
fayesimento di nos tata, welo, y ruman stima: 



Donald Kock 

Mihor conoci como ‘Bito’ 
*06-03-1943 - f08-09-2018 

Acto di entiero lo wordo anuncia despues 


n ii 


AD PATRES 


u n e r a I h o m e 


TajMiapttfoienmto 


Van Rensselaers1raat2 
Tel, 584-2299-7372299 
Family owned and operated 
Since1997 


Psalm 68:36 

Awesome is God in his holy place, 
the God of Israel, 

who gives power and strength to his people. 
Blessed be God! 

The Lord gave and the Lord has taken away; 
may the name of the Lord be praised.” Job 1:21 

Cu inmenso dolor na nos curason, nos ta anuncia 
fayecimento inespera di: 



Jean Michel Dalce 

Cariñosamente yama: 6 Calo’ 

* 04-01-1965 + 04-09-2018 

Na nomber di su: 

Querida Esposa: Marie Dalce-Kemizan Delcarme 
Yiunan: Naica Dalce 

Johnny Dalce na Haiti 
Manorita Palce Dalce 
Guillermina Anastacia Dalce 
Nietanan: Kiana Zuliaka Ritha Dalce 

Sarah Aaliyah Dalce na Haiti 
Rumannan: Mark Dalce na Amba 

Jean Remy Dalce na Haiti 
Valey Dalce na Haiti 
Eniede Dalce na Haiti 
Marie Jose Dalce na Haiti 
Micheline Dalce na Haiti 
Ejzer Dalce na Haiti 
Tisia Dalce Na Bahamas 
Primo: Sterlin Jean-lys, Fransy Bastien 
Prima: Marie Deletto Bastien 
Swa: Reynold Moise 
Cuña: Joslyne Pierre Moise 

Collega nan di Daltra, Ex Colleganan di Wescar, otro 
colleganan di trabou den pasado, su bon 
amigo(a)nan, su bon bisiñanan. 

Si en caso den nos tristeza nos por a lubida algun 
persona of famia, nos ta pidi nos mas sincero 
disculpa. 

Acto di entiero ta tuma lugar diasabra 15 di 
september 2018 pa 3or di atardi na Seed of Life y 
despues saliendo pa Santana Central na Sabana 
Basora. Nos defunto stima lo ta reposa for di lor di 
atardi na Seed of Life. 

Adres pa condolencia: Ad Patres Funeral Home 

diabierna 14 september 2018 
for di 7:00 pm pa 9:00 pm 


Stoffy personal di Ad Patres funeral home ta extende 
nos mas sincero condolencia nafamia di efayecido. 
Condolencia oor wordomanda riba nos website: 

adDatresnv(a)hotmail.com 


B# 


DIA 

l 

l 

l 

l 

Pa AVIS0 den nos Corant i 

aviso@bondia.com | 


AD PATRES 


f u a e r a I h o m e 

Ts^rtiájiaftj/eamto 


Van Ren&selaerstraat 2 
Tel, 584-2299-7372299 
Family owned ard operated 
Since1997 


“Señor ta mi wardador, 
min f tin falta di nada; 

Den cunucu diyerba berde, 

E ta ponemi sosega . 

E ta hibami na awa tranquil , 

pa mi bolbe hanja forsa . Salmo 23:1,2,3 . 

Cu inmenso tristeza pero conforme cu boluntad di Dios 
y agradecido pa locual e la signiñca pa nos, nos ta 
anuncia cu a fallece: 




Sr. John Harold Gomez 

Mihor conoci como: 6 John’ 

Na nomber di su: 

Mama: f Berth Gomez 
Tata: f Nicolaas Gomez 
Rumannan: Juanita Ras y famia 

Cecilia Wemet y famia 
Angelica Lampe-Gomez y famia 
f Florencio Gomez y famia 
f Antonio Gomez 
Nicolasa y Mario Bislip y famia 
f Maria Gomez y yiu 

Tantanan Grandi: Cecilia Jacobs y famia 

Vera Gomez y famia 
Ramon Wernet y famia 

Demas primo(a)nan, sobrino(a)nan, bisiñanan, 
conocirnan, amistadnan y demas famianan. 

Si en caso den nos tristeza nos por a lubida algun 
persona of famia, nos ta pidi nos mas sincero 
disculpa. 

Acto di entiero ta tuma lugar diahuebs 13 september 
2018 pa 4or di atardi na Misa Sagrado Curason na 
Savaneta y despues saliendo pa Santana Catolico na 
Savaneta. Nos defunto stima lo ta reposa for di 2or di 
atardi na Misa. 

Adres pa condolencia: Ad Patres Funeral Home 

diaranson 12 september 2018 
for di 7:00 pm pa 9:00 pm 

Staffy personal di Ad Patres funeral home ta extende 
nos mas sincero condolencia nafamia di efayecido. 
Condolencia oor wordomanda riba nos website: 

adDatresnv(a)hotmail.com 


FOR ALL YOUR FLYER 



DISTRIBUTIONS 



Call: 582-7800 

email: accounting@cspnv.com 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 11 Sept 2018 Anochi 




[ Sorteo # 

Joker Letter 

0 

x Jackpot 


0 

x Match 4+ 

950.000,- 

0 

x Match 4 

0 

x Afl. 12,00 





Sorteo # 4527 1 

0 

x Jackpot 

6 

x Match 4 

149 

x Afl. 8,00 


02-11-12-19-20 


Proximo Jackpot 


55.000,- 



02-05-15-30 

Sorteo # 1092 

Mega Ball 02 

0 

x Jackpot 


0 

x match 4 

300.000,- 

1 

xAfl. 500,00 

29 

x Afl 50.00 

54 

xAfl. 15,00 



Afl. 400.000,- 



DIARIO 8574-8378-9090 

super 31? g 

4 

FLAMINGO 6806-6930-1074 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 11 Sept 2018 Merdia 

Sorteo # 


Joker 


Letter 


Ox Jackpot 


0 

x Match 4+ 

0 

x Match 4 

0 

x Afl. 12,00 


950.000,- 





Sorteo # 

0 

x Jackpot 

0 

x Match 4 

0 

x Afl. 8,00 


Proximo Jackpot 


54.000,- 



Sorteo # 

Mega Ball 

0 

x Jackpot 


0 

x match 4 

290.000,- 

0 

x Afl. 500,00 

0 

x Afl 50.00 

0 

xAfl. 15,00 



Afl. 390.000,- 

Aries 


, Lo bo saca bentaha di tur cos cu lo pasa. 
'i Den cuestionnan sentimental bo mester ta 
Wl cauteloso pasobra si bo ta buscando un rela- 
cion, bo por wordo envolvi den algo no bon. 
Number di suerte pa awe: 13, 26, 32 y 44. 


Cu bo briyo y curashi bo por logra tur cos. 
Atencion, Tauro. E placa cu bo ta sperando 
lo yega ora cu mas bo tin mester, den forma 
di un regalo for di un hende cu menos bo 
tabata spera. Number di suerte pa awe: 12, 
25, 31 y 43. 



Tauro 


Cierto fantasianan lo bira realidad. Ta impor- 
■ s tante pa bo pone un limite na interupcionnan 
den bo bida. Hende aheno na bo intimidad 
por causa bo problema. Number di suerte pa 
awe: 11, 15, 21 y 23. 



Geminis 



, Lo bo bay scucha noticianan sumamente 
> P| bon. Ken cu ta cu a forma parti activo den bo 
r bida sentimental, ta awe solamente un recu- 
erdo y ta ocupa nan luga. Number di suerte 
pa awe r: 10, 14, 20 y 31. 

Cancer 


Ta acercando un etapa hopi intenso den bo 
i^realidad sexual. Amor ta dunando buelta 
i,'y lo caba den un relacion complicando bo 
bida presente. Ta bo momento di reconkista. 
Number di suerte pa awe: 9, 11, 26 y 35. 



Leo 


Esaki ta e momento pa drecha fout y sigui 
padilanti. Ta ora pa tuma medida pa mehora 
jwbo calidad di bida y pone cosnan na nan luga. 
Ta tempo pa rectifica y reanuda un relacion. 
Number di suerte pa awe: 19, 21, 36 y 45. 



Uirgo 



Libra 


Esaki lo ta un etapa reflexivo y bon pa amor. 
fe Si bo keda keto y no expresa bo sentimen- 
J tonan amoroso na e persona stima, lo bo crea 
*Tnurayanan invisibel y obstaculonan entre 
boso dos. Number di suerte pa awe: 11, 22, 
34y 48. 


Bo bida amoroso y social lo robusto. Loke 
bo ta anhela lo bo logra. E onda cu ta en- 
volve bo ta di revitalisacion di intimidad y 
posibilidad di rebiba un di dos luna di miel. 
Number di suerte pa awe: 1, 12, 24 y 28. 



Scorpio 



E balansa amoroso lo inclina na bo fabor. 
Bo bida ta den un momento importante 
caminda bo tin cu pone den balansa loke 
bo ta desea y loke bo por realisa. Number 
di suerte pa awe: 13, 18, 25 y 38. 

Sagitario 

No laga bo mes envolve door di frasenan 
bruto. Bo tin e tendencia di ta demasiado 
impresionante y laga bo mes influencia pa 
hende manipulado. Amor ta na bo banda. 
Number di suerte pa awe: 23, 28, 35 y 48. 



Capricornio 



Evita friccionnan cu fanaticonan. Un en- 
cuentro inespera por molestia bo. Si bo 
ta soltero esaki ta bo dia pa cuminsa algo 
nobo, diferente y hopi posibilidad. Number 
di suerte pa awe: 13, 18, 25 y 38. 

Aquario 

Sigui bo impulso, socialisa, pasa pret. Lo bo 
bay compronde miho e motivacion aheno 
y lo pone bo na luga di e otronan. Lo bo 
bay tribi na confesa bo amor y sentimen- 
tonan intimo. Number di suerte pa awe: 
14, 27, 33 y 45. 



nftiiite 

EflSERVICIO 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Oranjestad 

Dr. Rolfast 
Tel. 582 2222 


Botica 


Oranjestad: 

Paradera Tel. 588 6638 


San Nicolas 

Dr. Wever 
Tel. 584 5155 


na warda 


San Nicolas 

Seroe Preto Tel. 584 4833 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 

Schedule september 2018 



« 1 1 


■avm 





MONARCH 


06.30 


15.30 


B 

FREEDOM OF THE SEAS 

07.00 

23.00 

c 





CELEBRITY EQUINOX 


11.00 


23.59 


c 





MONARCH 


08.00 


15.30 


c 





CARNIVAL CONQUEST 


08:00 


16:00 


c 





CARNIVAL BREEZE 


12.00 


22.00 


c 





MONARCH 


06.30 


15.30 


B 

FREEDOM OF THE SEAS 

07.00 

23.00 

c 





CARNIVAL HORIZON 


08:00 


16:00 


c 


WED 


12 



TUE 


18 



WED 


19 



THU 


20 



FRI 


21 



WED 


26 



THU 


27 



EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 

913 

Seguridad Nacional 11911 

Cruz Cora 

582-2219 



Aloe 

584-4606 

4 Centro Medico 

584-5794 

Central 

585-1965 

Dafeota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

Olive Tree 

584-8888 

Royal Funeral H. 

586-4444 


Centrale Bank van Aruba 

Daily Exchange Rates - 09/11/2018 



Centrale Bank. van Arijba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.33 

1.35 

1.37 

CHF 

182.72 

183.44 

184.24 

GBP 

2.25 

2.30 

2.36 

JPY 

158.52 

159.97 

161.57 

EUR 

204.46 

206.33 

208.40 

DKK 

26.68 

27.40 

28.20 

NOK 

20.28 

21.00 

21.80 

SEK 

18.63 

19.35 

20.15 

For amounts up to Afl. 100,000 

Pronostico 
di 

Tempo 

Tempo: 

Parcialmente nubia cu chens pa localmente un awasero 
breve. Temperatura maximo 34 grado Celsius y tempera- 
tura minimo 28 grado Celsius. Solo lo baha awe nochi 
06:43pm y lo sali mañan mainta 06:29am. 



Biento: 

Modera for di direccion generalmente oost; forsa 3 te 4 
(12 te 30 km/ora, 7 te 16 nudo). 

Den dia basta fuerte te posiblemente fuerte den rafaga; 
forsa 5 te 6 (31 te 50 km/ora, 17 te 27 nudo). 

Situacion general di tempo: 

Den proximo 24 ora temporalmente den oranan di mar- 
duga y mainta trempan por forma mas nubia for di cual 
por cay un awasero pasahero. 


Condicion di lama: 

Olanan di lama lo ta for di direccion oost cu haltura di 3 
te localmente 5 pia, cu e olanan di mas halto na costanan 
oost, noordoost te noordwest di e isla. Den curso di dia- 
huebs pa diabierna labaderanan produci pa Isaac lo cum- 
insa drenta awanan di region y por causa lama localmente 
algo bruto durante proximo weekend. un aviso pa boto 
chikito lo por bira necesario e ora ey. 

Anochi informativo pa mayornan pa dos 
unidad na Colegio E.P.I. 


ORANJESTAD - Unidad Salubridad y 
Servicio di Colegio EPI ta invita mayor/ 
representante di studiantenan den nan 
prome aña escolar, pa un anochi infor- 
mativo cu lo tuma luga diahuebs dia 13 
di september di 7pm pa 9pm den e audi- 
torium di Colegio EPI. 


E siguiente anochi informativo pa mayornan 
lo ta pa e mayor/representante di studiantenan 
den e prome aña di Unidad Economia. E 
anochi informativo aki lo tuma luga diahuebs 
dia 20 di september di 6.30pm pa 8:00pm den 
e Collegezaal di Colegio EPI (gate 2). 


Soccer Institute Aruba ta organisa un 
clinica di futbol cu Robin Nelisse 



ORANJESTAD - Soccer 
Institute Aruba (SLA) ta 
organisa pa di dos biaha 
un clinica di futbol di dos 
dia, conhuntamente cu 
ex- hungado professional 
Robin Nelisse, conoci di 
Feyenoord, SC Cambuur, 
AZ, FC Utrecht y Red 
Bull Salzburg. 

E clinica lo tuma luga dia 3 
y 4 di october di 9or pa llor 
di mainta na Compleho De- 
portivo Franklyn Bareño. 
Soccer Institute Aruba (SIA) 
ta enfoca riba profesional- 
ismo y calidad. Esey kiermen 
cu nos ta percura pa tin guia 
apropia pa e muchanan. Ban- 
da di un trainer general, sem- 
per lo tin un of mas trainer 
disponibel cu atencion per- 
sonal y individual pa cada 
mucha cu mester di esaki. A 
pesar di e guia apropia tambe 
nos meta ta pa ofrece con- 
tinuamente training nan in- 
novativo y educacional. 


Kiko e clinica ta ensera? 

Durante e clinica tin dos ora 
di voetbaltraining di trainer- 
nan experiencia. E trainernan 
ta para cla pa comparti nan 
experiencia y conocemento 
di futbol cu tur e muchanan. 
E dianan lo wordo varia cu 
training y actividadnan di 
futbol caminda un experien- 


cia placentero ta central! 

Pa ken e clinica aki ta? 

E clinica ta pa muchanan en- 
tre 4 cu 15 aña. Muchanan cu 
no ta miembro actualmente 
di SIA tambe ta bon bini na e 
voetbalclinic aki. 

Kico e prijs di e voetbal- 
training ta? 

E clinica tin un costo di Afl 
100, - pa cada mucha y pa e 
prijs aki e ta ricibi: uniform 
(shirt, short y meya cu logo), 
certificado di participacion, 
medaya, un potret cu SIA 
su mascota Olé!, un training 
varia bou guia di trainernan 
experiencia, posibilidad di 
gana premio bunita di futbol 
y un sorpresa! 

Con mi por registra mi 
yiu? 

Bishita nos website siaruba. 
com pa registra bo yiu(nan). 
Un bes e registracion ta com- 
pleto, bo ta ricibi un confir- 
macion via e-mail cu infor- 
macion di pago. E registra- 
cion ta bira defmitivo un bes 
cu SIA ricibi pago completo. 
Por registra te cu 27 Septem- 
ber 2018 (vol=vol) 

Pa mas informacion por 
tuma contacto cu info@sia- 
ruba.com of yama 593-8836/ 
747-0259 



Pdm Beoch PIoiq 
Aruba | 586.0074 


THE MAGIC OF THE MOVIES 
QN YOUfi MOB1LE DEVICE 

Tesla cu menos color 


NEW YORK (AP) — Mientras e 
compania ta lucha pa cambia di 
un fabricante di un niche di au- 
tonan caro pa un fabricante pa 
mercado masal, Tesla a anuncia 
cu dos di e shete colornan di auto 
lo no ta disponibel pa nan clien- 
tenan mas. Mientras, analistanan 
ta preocupa cu e comportacion di 
Elon Musk. 

Den un tweet ayera, CEO di Tes- 
la, Elon Musk, a bisa cu e colornan 
preto ‘obsidian’ y shinishi ‘metal- 
lic silver’ ainda lo por wordo ob- 
teni, pero na un prijs mas halto. 
Segun e compania, e cambio ta pa 
haci produccion mas facil. Ya caba e 
compania a perde varios deadline pa 
produci 5mil di nan auto Model 3 pa 


siman pa mercado masal, pero a logra 
esaki den berano ultimo. Sr. Musk 
a priminti cu mientras nan ta bende 
mas Model 3, e compania lo wak 
un ganashi sostenibel cuminsando e 
kwartaal aki. 

Un vocero di Tesla a bisa cu e cam- 
bio den e colornan no ta un indica- 
cion cu tin problema den produc- 
cion. Sinembargo, accionnan di Tesla 
a cera un tiki riba 2 porciento ayera na 
279.44, despues cu analista di Nomu- 
ra, Romit Shah, a baha e compania 
for di ‘cumpra’ pa ‘neutral’, siguiendo 
preocupacionnan tocante e compor- 
tacion di sr. Musk. Desde cuminsa- 
mento di aña, e prijs di accionnan a 
baha cu 10 porciento. 

Sr. Shah a skirbi den un nota pa inver- 
sionistanan cu e comportacion di sr. 


Musk a ‘flip’ den e segundo kwartaal, 
ora cu a cuminsa post 15 tweet pa dia 
desde may, compara cu 4 pa dia den 
pasado. Sr. Musk a burla di ‘short- 
sellers’ cu a bet contra e accionnan; a 
acusa un buceado Britanico, cu tabata 
envolvi den e rescate di hungadonan 
di futbol for di un cueba na Thai- 
landia, di ta un pedofiel; a interumpi 
analistanan di Wall Street den un con- 
ferencia via telefon, y a huma loke a 
mustra como marihuana den un vid- 
eo podcast. 

Ta probabel cu e comportacion aki a 
contribui na e salida reciente di varios 
ehecutivo di e compania, incluyendo 
CAO David Morton, kende a ban- 
dona e compania siman pasa despues 
di a pasa unicamente un luna den e 
posicion, segun sr. Shah. 



FirstBuild ta expande su modelo di innovacion globalmente 


LOUISVILLE - FirstBuild, un 
comunidad global di co- crea- 
cion cu apoyo di GE appliances, 
a acerca miles di creadonan den 
persona y riba internet pa inventa 
un mundo nobo di aparato elec- 
tronico. Den inicio di 2019, e con- 
exionnan aki lo expande, mien- 
tras FirstBuild ta habri su prome 
sede na India, cu colaboracion 
di T-Works, e estado di e centro 
di prototipo dinamico nobo di 
Hyderabad y ‘makerspace’, unda 
hende lo por bin hunto y haci un 
prototipo di nan idea. 

“E entidad nan di FirstBuild ta pro- 
becha di e vision di e comunidad y 
e poder di e movemento di ‘maker’ 
(creadornan) pa cambia con produc- 
tonan ta yega riba mercado rond di 
mundo”, segun Melanie Cook, COO 



di GE Appliances. “E centro creativo 
nobo ta unico den e region di Hyder- 
abad, unda creadornan lo por haya un 
comunidad abierto, enfoca riba crea 
un generacion nobo di aparatonan 
electronico pa transforma cas. Como 
cu e ta e makerspace mas grandi di e 
pais, T-Works tabata e luga ideal pa 
FirstBuild India cuminsa su aventu- 
ra.” E sitio di FirstBuild na India ta 
purba di imita e exito di e centronan 
di excelencia na Louisville, Kentucky 
y Shanghai, China, den transforma 
ideanan den productonan cu con- 
sumidornan lo kier añadi na nan cas. 
Cu e participacion di su decenas di 
miles di miembronan di su comuni- 
dad online, FirstBuild ta tuma e ide- 
anan mas popular y traha esaki den 
producto, creando asina un manera 
mas cu GE Appliances ta crea un 
‘pipeline’ di producto robusto. 


Amazon lo bende mata di Pasco 



NEWYORK (AP) — Keda 
warda pa e caha di dos 
meter dilanti porta. Ama- 
zon tin plan pa bende y 
transporta mata di Pasco 
bibo, di tamaño completo, 
e temporada aki. 

Pero un mata bibo no ta un 
buki di papel. Amazon ta bisa 
cu e mata di Pasco, cu ta in- 
clui ‘Douglas fir’ y ‘Norfolk 
Island pine’, lo wordo paketa 
y transporta sin awa den un 
caha normal. Amazon ta bisa 
cu nan lo wordo transporta 
dentro di 10 dia for di e dia 
cu nan wordo corta, posible- 
mente prome cu esey, y asina 
e mata lo sobrevivi e biahe. 

E compania a bende matanan 
mas cortico cu 1 meter aña 
pasa, y algun comerciante a 


bende matanan mas grandi 
a traves di plataformanan 
manera marketplace. Pero 
esaki ta e prome aña cu Ama- 
zon lo ofrece e matanan gran- 
di mes. 

“Como cu e matanan ta pop- 
ular entre nos clientenan, nos 
a hisa e surtido”, e compania 
a bisa. 

Hende lo cumpra un mata 
di Pasco prome cu wak esa- 
ki? Tim O’Connor, director 
ehecutivo di e Asociacion 
Nacional di Mata di Pasco, a 
bisa cu scoge un mata y hiba 
esaki cas ta parti di e diver- 
sion pa famianan. E asocia- 
cion ta calcula cu unicamente 
1 te 2 porciento di e 27 mi- 
yon di mata di Pasco natural 
cu a wordo cumpra aña pasa a 


wordo cumpra online, mayo- 
ria di nan directamente for di 
e productornan. 


Pero Amazon den su historia 
a yega di sacudi e manera di 


haci compras. E1 a cambia e 
manera cu hende ta cumpra 
buki, bruki, y hopi mas. 

Discurso di Gobernador pa apertura di aña parlamentario 



ORANJESTAD - Ayera 11 di 
september a tuma luga e aper- 
tura di aña parlamentario. Cada 
aña riba e di dos diamars di sep- 
tember e ceremonia aki ta tuma 
luga. Como cabesante di go- 
bierno di Aruba, Gobernador 
Alfonso Boekhoudt a duna un 
discurso pa conmemora esaki. 

A continuacion, e discurso di Gober- 
nador: 

“Señor Presidente, 

Como pais chikito nunca lo bo sa di 
kico bo ta capaz te ora bo dicidi di en- 
frenta e retonan grandi, cu kisas como 
individuo nos por pensa ta insurpasa- 
bel. Na e momento cu bo cuminsa cu 
e prome pasonan pa realisa e cambio, 
bo speransa cu mañan lo ta miho no 
ta envano. 

E echo aki ta pone cu nos por carga 
fe den un miho porvenir pa nos isla; 
cu un enfoke riba 4 e hende’ cu ta for- 
ma nos sociedad, sin perde bista di e 
oportunidadnan economico cu mes- 
ter haci esaki posibel. 

E aña aki ta pa di 33 biaha cu un aña 
parlamentario nobo ta wordo habri. Y 
awe mi ta desea di relaciona esaki cu 
e simbolonan cu ta expresion di nos 
identidad. Nos tin por ehempel nos 
escudo den uzo oficial desde 1955, 
pero tambe nos himno y bandera des- 
de 1976. 

Si nos tuma e simbolismo di e col- 
ornan di nos bandera den considera- 
cion, nos por identifica e cualidad- 
nan concreto cu nan por representa 
pa nos. Si cuminsa cu e rand blanco 
rond di e strea, nos por bisa cu e no 
ta refleha solamente e santo blanco di 
nos playanan pero tambe e pureza di 
curason di e habitantenan cu ta res- 
peta husticia, orden y libertad. 

Cu otro palabra e color blanco ta sim- 
bolisa nos norma- y balornan. 

Nos norma- y balornan ta bin di e 
dies mandamento nan, di cual seis tin 
relacion cu bon administracion, ser- 
vicio y husticia. 

Por menciona por ehempel cuido di 
nos medio- ambiente, respet y cuido 
pa nos prohimo, integridad y trans- 
parencia, solidaridad y responsabi- 


lidad. Si esey ta loke nos a propone 
como nos identidad, anto nos mes- 
ter ta honesto y constata cu ultimo 
añanan riba tur tereno tin un erosion 
grandi di e norma- y balornan aki. 

Gobierno kier, es mas, e ta su deber 
pa, re- establece e respet pa norma y 
balor, respet pa institutonan demo- 
cratico y pone e prohimo central. 

Señor Presidente, 

Ainda ta fresco den nos memoria 
e casonan cu consecuencia fatal pa 
muchanan, pa un dama na cas y pa 
un cabayero conoci den playa y pa un 
hoben cu a bay sali un anochi. Nan 
ta muestra con e erosion di norma y 
balor a infiltra den nos comunidad. 

E tendencia di decadencia social 
cu a wordo neglisha pa basta aña ta 
afectando e existencia di hopi famia 
aki na Aruba. 

P’esey gobierno a duna prioridad pa 
yega na un Crisisplan Social pa com- 
bati y fmalmente tambe yuda preveni 
problemanan social, manera drop- 
outs, violencia domestico y abuso di 
mucha. E meta ta pa yega na un siste- 
ma integral di proteccion y cuido di 
mucha y hobennan den e sector so- 
cial, di enseñanza y di husticia. Nan 
mester por crece na un manera sano 
y sigur. 

En total un 28 instancianan guberna- 
mental y no- gubernamental ta en- 
volvi den esaki. Tambe lo bin cu pro- 
gramanan pa prevencion di adiccion y 
lo expande e AZV-mobile-APP - cu a 
keda introduci den 2018 - pa eleva e 
calidad di cuido di adolescente. 

Gobierno lo sigui inverti y traha riba 
solucionnan duradero pa e problema 
di ‘double y triple trouble’. 

Otro areanan di atencion lo ta, am- 
pliacion di e Centro Ortopedagogico, 
construccion di un facilidad corec- 
cional nobo y formalisacion di e Cas 
di Siguridad. Esakinan ta instru- 
mentonan cu ta diseña pa contribui 
cu esunnan mas vulnerabel den nos 
comunidad cu mester di guia, cuido 
of pasonan preventivo of corectivo. 
Tambe ta destina mas personal na in- 
stancianan manera Voogdijraad. 


Igualmente lo inclui promove deporte 
mas bou di hobennan. Ta di sumo 
importancia pa bin cu programanan 
di deporte den barionan mes. 

Pa loke ta trata salubridad publico 
en general, prevencion lo haya mas 
atencion specialmente pa gruponan 
cu ta forma un riesgo riba tereno di 
alimentacion y movecion. 

Na tur scol preparatorio lo bin Tn- 
terne Begeleiders’ reconoci pa moni- 
tor y coordina e cuido di cada mucha, 
manera ta e caso caba pa otro tipo di 
scolnan. E scolnan primario lo bay 
conta cu un team ambulante multi- 
disciplinario di cuido, unda e cuido 
di mucha ta mas directo na e scolnan 
mes. E Centro Multidisciplinario lo 
keda duna tur su servicionan a base di 
e principio di inclusion. 

Señor Presidente, 

Maneho di gobierno ta pa elimina tur 
barera cu ta stroba inclusion. 

P’esey, lo tin atencion special tambe 
pa educacion despues di oranan di 
scol, unda cu nos mucha- y hoben- 
nan por desaroya nan personalidad pa 
medio di deporte, arte, musica y otro 
guia profesional. Lo revitalisa Insti- 
tuto Pedagogico Arubano, unda nos 
futuro maestronan ta wordo forma y 
lo continua pa logra un cooperacion 
optimal entre IPA y Universidad di 
Aruba. 

Calidad di educacion no ta posibel 
sin un infrastructura adecua. E con- 
struccion di e prome ‘Smart school’ 
ta na caminda y tambe e digitalisacion 
di educacion. Pa por midi e calidad 
den nos enseñanza ta bay implementa 
den e tres aña nos dilanti un sistema 
di colecta data di enseñansa moderno 
cu sosten di UNESCO, cu ta yama 
Educational Management Informa- 
tion System. 

Un Plan Nacional di Educacion 2018- 
2030 lo cana hunto cu e 17 metanan 
di desaroyo sostenibel pa 2030. E Plan 
Nacional aki ta sigui riba e principio 
di UNESCO cu un educacion mester 
ta basa riba e idioma materno. Gradu- 
almente nos lo cumpli cu e norma di 
UNESCO pa destina por lo menos 
6% di nos GDP na educacion. 

Señor Presidente, 

E palabra Ingles ‘accountability’ ta ni- 
fica duna cuenta y ta conferi dignidad 
y balor na e ser humano. Principionan 
di ‘accountability’, integridad, trans- 
parencia y bon gobernacion ta forma 
fundeshi di un gobierno. Lo continua 
cu implementacion di e tratado di 
Nacionnan Uni pa combati corup- 
cion cu lo desemboca den su ratifi- 
cacion. Asina lo bin cu un oficina y 
un camara pa promove integridad, un 
asina yama ‘klokkenluidersregeling’, 
un codigo di conducta pa ministro y 
parlamentarionan y instala un defen- 
sor di pueblo pa garantisa proteccion 
riba tur nivel. 


Un di e tareanan primordial di Gobi- 
erno ta pa garantisa e siguridad di nos 
pueblo y nos bishitantenan door di 
preveni y combati criminalidad. Den 
e cuadro ey, vigilancia di nos fronter- 
anan ta keda un punto importante di 
atencion den cooperacion estrecho cu 
Kustwacht y partnernan den Reino, 
mirando cierto desaroyonan den nos 
region. 

Ta percura na un manera acelera pa 
mas ekipo y material, cu ta cuadra cu 
e tecnologia moderno, pa entre otro 
e instancianan di gobierno encarga cu 
siguridad y orden publico. 

Gobierno ta hibando un maneho 
stringente pa cu entrada y estadia no 
permiti na nos isla, pa di e forma aki 
proteha entre otro nos mercado lab- 
oral. 

Den cuadro di prevencion y combati- 
mento di candela lo sigui cumpli cu 
exigencianan internacional. Ya caba 
un grupo grandi di nos Cuerpo di 
Bombero a ricibi entrenamento spe- 
cialisa den exterior. Lo sigui cu e es- 
fuersonan aki. 

Señor Presidente, 

E color blauw di e bandera ta denota e 
lama cu ta rondona nos isla. Nos lama 
ta nos fuente di ingreso principal (esta 
turismo), pero tambe fuente di activi- 
dad tradicional (manera pesca). Pero 
e ta consisti di un ecosistema diverso 
y fragil di mangel- y rifnan cu su flora 
y fauna unico, cu mester wordo con- 
serva. 

Crecemento balansa ta inclui plani- 
ficacion integral y proteccion di nos 
recursonan natural. E recursonan aki 
ta haci ken nos ta y ta duna nos bida. 
P’esey colectivamente y cu tur actor 
envolvi lo crea un plan di desaroyo 
teritorial, hancra den ley incluyendo 
proteccion di areanan den awa y na 
tera cu un nivel halto di biodivers- 
idad. 

E dump di Parkietenbos ta un menasa 
ambiental riba tera y den lama. P’esey 
lo sigui cu e proceso di ‘Request for 
Proposal’ pa yega na un manera di 
uza e desperdicio pa genera ‘energia’ 
pa caba cu e problema di e dump di 
Parkietenbos. 

Pa eleva e calidad di turismo lo intro- 
duci - hunto cu Hotel Management 
School di Maastricht - un Aruba Cer- 
tification Program pa trahadonan den 
sector turistico. 

Tambe lo gobierno lo cumpli cu su 
parti pa e inversion di casi 300 mi- 
yon florin tuma luga, pa upgrade nos 
aeropuerto cu e proyecto prestigioso 
Gateway 2030. Ademas lo sigui in- 
verti den e zona nan turistico manera 
un renobacion completo di e edificio 
ESSO-Club cu su canchanan di ten- 
nis. Bushiri Beach lo keda desaroya 
den un area recreativo pa tur hende.” 


Continuacion riba pagina 32 

“Señor Presidente, 

E color geel ta e color di abundancia y ta denota e 
industria petrolero y tambe di aloe. E strepinan ta 
demostra e solidez y largo duracion di tal abundan- 
cia. Ademas e color geel ta simbolisa e matanan di 
Aruba cu ta florea geel, manera kibrahacha, brazil, 
bonchi di strena y wanglo. Abundancia tin su raiz 
den un bon maneho di fmancia publico. Door di 
un ausencia di esey ultimo 10 añanan e debe nacio- 
nal a mas cu redobla. 

Un di e prioridadnan di gobierno ta pa yega na fi- 
nancia publico duradero. E stipulacion di norman- 
an den e ley di 2015 pa e supervision fmanciero no 
a duna e resultado desea. 

Pa e periodo 2018-2021, gobierno a traha e Memo- 
rando Financiero Economico pa stipula e caminda 
pa yega na fmancia duradero. 

Mirando e estado di fmancia publico, y e comien- 
so di e pagonan pa e proyectonan PPP, y e meta di 
gobierno pa yega na un fmancia publico duradero, 
a opta pa hisa e impuesto indirecto. Asina ta sigui 
tambe e tendencia mundial pa un cambio di im- 
puesto directo pa impuesto indirecto. A tene cuen- 
ta si pa compensa esunnan menos fortuna. 

Hunto cu Hulanda ta deliberando riba un cuadro 
di norma nobo. E punto di salida ta pa stabilisa e 
proporcion di e debe na 70% pa 2027. Pa 2019 e 
deficit riba presupuesto lo wordo reduci te na 0,5% 
di GDP y pa 2020 un surplus di 0,5% di GDP lo 
wordo alcansa cu lo bira 1% pa e añanan despues. 

Cu yudansa di IMF gobierno ta trahando riba e re- 
forma fiscal, y ta hibando un maneho dirigi na baha 
structuralmente e gastonan di personal di gobierno. 

Señor Presidente, 

E strea di 4 punto ta representa e cuater direccion 
di compas, for di cual direccion hende di diferente 
pais a bin biba na Aruba. Nan a bin forma parti 
di un comunidad cu ta biba harmoniosamente cu 
otro. 

Ademas e ta denota e cuater rutanan maritimo y 
aereo cu tin di haber cu nos economia. Y e color 
cora ta simbolisa e cariño inmenso di cada ciudada- 
no pa su isla, pero tambe ta indica e color di e indu- 
stria di antaño di Aruba. 

Na comienso di aña Venezuela a cera su fronter- 
anan aereo y maritimo pa Aruba, Corsou y Bonei- 

ro. Algo cu a haci cu mester a busca productonan 
manera fruta y berdura for di otro caminda. Maske 
e importacion di fruta y berdura for di Venezuela ta 
representa solamente un 7% di e total, e ceramento 
a trece incomodidad. Diferente misionnan diplo- 
matico y tecnico a logra cu poco a poco mediante 
proceduranan stricto e trafico maritimo for di Ven- 
ezuela a bira posibel atrobe. 


necesario pa enfrenta e retonan nos dilanti, pero 
tambe ta rekeri hende cu pensamento critico y em- 
presarial, sin lubida e inversion den nos famia y nos 
prohimo. 

Gobierno lo sigui enfoca tambe riba mehora cali- 
dad di bida, unda cu tur persona mester por tin ac- 
ceso na e posibilidad di tin un hogar propio. 

A traha pa haci e proceso di otorgamento di tereno 
uno transparente unda cu tur ciudadano ta com- 
pronde cua ta nan derecho y tambe nan deber. A 
enfoca riba mehora e proceso pa ricibi permiso di 
construccion y lo crea un minimo di 200 cas social 
pa aña. 

Accesibilidad ta keda un parti cardinal pa locual ta 
e meta di gobierno. Pa logra esaki ta enfoca riba 
mehoracion di e red di caminda den bario, pa tur 
hende por yega nan cas den bon forma y por biba 
den trankilidad. 


Riba tereno di economia gobierno ta determina 
pa facilita sector priva pa elimina e asina yama ‘red 
tape’ y pa yega na un ‘one stop shop’ digital pa loke 
ta trata permisonan. 

Mas cu nunca Aruba mester tin empresarionan cu 
ta postula nan mes y mustra nan creatividad y ta 
importante pa stimula un cultura di ‘entrepreneur- 
ship’ den nos comunidad, cuminsando pa siña mu- 
cha- y hobennan con pa bira empresario. 

Hunto cu representantenan di e sector comercial a 
identifica sectornan cu Aruba lo por sigui desaroya 
den e ramo turistico, logistico, industria creativo, 
agricultura, y economia di conocemento. 

Señor Presidente, 

Como isla chikito Aruba ta vulnerabel pa desaroyo- 
nan externo. Y gobierno no solamente ta trahando 
pa realisa e 17 metanan di desaroyo sostenibel, pero 
tambe pa compila y comparti conocemento cu otro 
islanan chikito den desaroyo. Esaki lo sosode medi- 
ante un curiculo special na nos universidad, cu yu- 
dansa di Union Europeo dirigi riba careranan den 
e ramo di tecnologia y sostenibilidad. 

Un desaroyo sostenibel tambe ta rekeri innovacion. 
Innovacion ta un herment importante pa por logra 
nos metanan. Un modelo di crecemento balansa 
ta exigi un maneho y actitud diferente cu ta tene 
cuenta cu nos recursonan escaso, energia renobabel 
y proteccion di nos medio ambiente. 

E Arubiano ta conoci pa su curashi, y curashi ta 


Pa soluciona e retonan local y pa crea districtonan 
sostenibel, un di e aspecto mas crucial ta e infra- 
structura digital pa curasha creatividad y colabora- 
cion entre habitantenan. P’esey a crea e proyecto 
AREA - Aruba RE-Imagined Areas. 

Den cuadro di e proyecto aki lo colabora cu dife- 
rente instancianan tanto den sector publico, como 
sector priva, pa crea un ambiente pa yuda curasha 
desaroyo social, innovacion, creatividad, pa trece 
crecemento economico. 

E proyecto AREA lo incorpora elementonan di 
‘Smart Cities’, cu e meta pa crea un area energetico, 
pa haci compras, recrea, y pa comercio en general. 
E prome fase di AREA lo enfoca riba e districtonan 
di San Nicolas y Oranjestad. 

Señor Presidente, 

Gobierno ta pone e cuadro pero no por haci tur 
cos su so. E ta un responsabilidad comparti pa tur 
actornan envolvi. Y e ta rekeri pa tuma decision cu 
no ta facil. Pero si tuma curashi pa haci esaki, nos 
lo wak cu nos ta logra sali for di e desafionan cu tin. 
Consecuentemente, nos mester di un parlamento 
cu ta sigui mantene su mes na su tarea importante. 
Laga nos traha hunto pa un desaroyo ehemplar di 
nos isla stima. 

Cu un sentido di optimismo, fe y speransa pa logra 
e metanan nos dilanti, mi ta declara, manera nos 
Constitucion ta prescribi, e aña parlamentario 
2018-2019 habri. Cu Dios ilumina cada un di nos 
y guia nos pasonan pa bienestar y progreso di nos 
pais.” 









